Omicron : Scheduled foreign tours of PM Modi is cancelled due to omicron Omicron : চোখ রাঙাচ্ছে ওমিক্রম! বাতিল মোদির বিদেশ সফর – News18 Bangla\nOmicron : চোখ রাঙাচ্ছে ওমিক্রম! বাতিল মোদির বিদেশ সফর\nপ্রধানমন্ত্রীর দফতর সূত্রে খবর, ওমিক্রণ (Omicron) আক্রান্তের সংখ্যা কিছুটা কমলে তারপরেই বিদেশ সফরে যাবেন প্রধানমন্ত্রী (Narendra modi)।\nLast Updated : December 29, 2021, 19:13 IST\n#নয়াদিল্লি : দেশে লাফিয়ে লাফিয়ে বাড়ছে ওমিক্রন (Omicron) আক্রান্তের সংখ্যা। ভারতে করোনার এই নতুন ভ্যারিয়েন্টের সংখ্যা ৭৮১ জন। আক্রান্ত রাজ্যগুলির তালিকার শীর্ষে রয়েছে দিল্লি। এই পরিস্থিতিতে পিছিয়ে দেওয়া হয়েছে প্রধানমন্ত্রী নরেন্দ্র মোদির আরব ও কুয়েত সফর। ২০২২ সালের জানুয়ারিতে এই দুই দেশ সফরে যাওয়ার কথা ছিল প্রধানমন্ত্রী নরেন্দ্র মোদির (Narendra modi)। তবে ওমিক্রন সংক্রমণ বেড়ে যাওয়ার কারণে তা আপাতত স্থগিত করে দেওয়া হয়েছে বলে সূত্রের খবর।\nপ্রধানমন্ত্রীর দফতর সূত্রে খবর, ওমিক্রণ (Omicron) আক্রান্তের সংখ্যা কিছুটা কমলে তারপরেই বিদেশ সফরে যাবেন প্রধানমন্ত্রী (Narendra modi)। সেদিক থেকে ফেব্রুয়ারিতে প্রধানমন্ত্রীর সফর হতে পারে বলে সাউথ ব্লক সূত্রের খবর। এর আগে করোনার দ্বিতীয় ঢেউয়ের পরে অক্টোবর মাসে ইতালি এবং ব্রিটেনে গিয়েছিলেন মোদি। তিনি দেখা করেছিলেন আমেরিকার নতুন প্রেসিডেন্ট জো বাইডেনের সঙ্গেও। এদিকে, দ্বিতীয় ঢেউয়ের ধাক্কা অনেকটাই সামলে ধীরে ধীরে সুস্থ হয়ে উঠছিল দেশ তথা বিশ্ব। তবে এবার শুরু হয়েছে করোনার নতুন প্রজাতির চোখ রাঙানি। নেপথ্যে রয়েছে ওমিক্রন।\nআরও পড়ুন - আধার- রেশন সংযুক্তিকরণের সময়সীমা বৃদ্ধির সম্ভাবনা, বড় নির্দেশ হাইকোর্টের\nদেশেও ক্রমশ বাড়ছে এই করোনার এই নতুন ভ্যারিয়্যান্টের প্রভাব। দক্ষিণ আফ্রিকায় প্রথম হদিশ পাওয়া গিয়েছিল ওমিক্রনের। এরপর বিশ্বের একাধিক দেশে ছড়িয়ে পড়েছে এই ভ্যারিয়্যান্ট। ইউরোপ, আমেরিকাতে ডেল্টার পাশাপাশি ওমিক্রনও (Omicron) বিপজ্জ্নক ভ্যারিয়েন্ট হয়ে উঠেছে। দেশের করোনা পরিস্থিতি বিস্তারিত পর্যবেক্ষণ ও বিশ্লেষণ করে তবেই বিষয়টি নিয়ে আলোকপাত করতে চান বিশেষজ্ঞরা। এদিকে বড়দিনের দিনেই বড় ঘোষণা করেন প্রধানমন্ত্রী নরেন্দ্র মোদি।\nআরও পড়ুন - আবার কি বন্ধ হচ্ছে লোকাল ট্রেন? গঙ্গাসাগর থেকে মমতা বন্দ্যোপাধ্যায় যা বললেন...\nকোমবির্টিডি যুক্ত প্রবীণদের বুস্টার জোড এবং ১৫ থেকে ১৮ বছর বয়সীদের টিকাকরণের ঘোষণা করেন তিনি। ৩ জানুয়ারি থেকে ১৫ থেকে ১৮ বছর বয়সীদের জন্য টিকাকরণ শুরু হবে বলে ঘোষণা করেন প্রধানমন্ত্রী। কেন্দ্রীয় স্বাস্থ্যমন্ত্রকের তরফে নানান বিধিনেষেধ আরোপ করা হয়েছে। আতঙ্কিত না হয়ে সতর্ক থাকতে বলা হয়েছে দেশবাসীকে। মাস্ক পরা, বারবার হাত ধোয়া চালিয়ে যাওয়ার পরামর্শ দিয়েছে স্বাস্থ্যমন্ত্রক ও বিশেষজ্ঞরা। প্রয়োজন না হলে বাইরে বের হতেও নিষেধ করেছেন বিশেষজ্ঞরা।


Awami Brutality - Failure & Law and order: February 2011\nশেয়ারবাজারে ধসের পর ধস : ৫ মিনিটে ৬শ’ পয়েন্ট পতন : অনির্দিষ্টকালের জন্য লেনদেন বন্ধ : অর্থমন্ত্রী চুপ\nশেয়ারবাজারে ধসের পর ধস চলছে। টানা ৬ কার্যদিবসে অস্বাভাবিক দরপতনে শেয়ারবাজার এখন অনেকটা ধ্বংসস্তূপে পরিণত হয়েছে। গতকাল নির্দিষ্ট সময়ের ২ ঘণ্টা পর লেনদেন শুরু হয়ে মাত্র ৫ মিনিটের মাথায় সূচক ৬০১ পয়েন্ট কমে গেলে তাত্ক্ষণিকভাবে ঢাকা স্টক এক্সচেঞ্জের (ডিএসসি) লেনদেন বন্ধ করে দেয়া হয়। এতে ক্ষুব্ধ হয়ে বিনিয়োগকারীরা রাজপথে নেমে এলে পুলিশ বেধড়ক লাঠিপেটা করে তাদের তাড়িয়ে দেয়। গ্রেফতার করা হয় ২২ জনকে। আহত হন অনেকে। শেয়ারবাজারে ধসের প্রতিবাদে মতিঝিল কিছু সময়ের জন্য রণক্ষেত্রে পরিণত হয়। এছাড়া রাজধানীর কারওয়ান বাজার, মিরপুরসহ বিভিন্ন এলাকায় ক্ষুদ্র বিনিয়োগকারীরা বিক্ষোভ করেন। চট্টগ্রাম, সিলেটসহ দেশের বিভিন্ন স্থানে প্রতিবাদ বিক্ষোভ হয়েছে।\nডিএসসিতে আবার কবে লেনদেন শুরু হবে সুনির্দিষ্ট করে কেউ কিছু না বললেও নিয়ন্ত্রক সংস্থা সিকিউরিটিজ অ্যান্ড এক্সচেঞ্জ কমিশন বলেছে, রোববার লেনদেন হবে না। ওইদিন ঠিক হবে কখন আবার লেনদেন শুরু হবে।\nটানা চার কার্যদিবস দরপতনের পর এসইসি মঙ্গলবার সিদ্ধান্ত নিয়েছিল ডিএসসি সূচকের অস্বাভাবিক উত্থান-পতন ঠেকাতে ২২৫ পয়েন্ট উত্থান বা পতনের সঙ্গে সঙ্গে ডিএসসিতে লেনদেন বন্ধ হয়ে যাবে। বুধবার এটা কার্যকর করা হয়েছিল। গতকাল নির্দিষ্ট সময়ের ২ ঘণ্টা পর বেলা ১টায় লেনদেন শুরুর মাত্র ৫ মিনিটের মাথায় ঢাকা স্টক এক্সচেঞ্জের সাধারণ সূচক ৬০১ পয়েন্ট পড়ে গেলে লেনদেন বন্ধ করে দেয়া হয়। ২২৫ পয়েন্ট সূচক পতনের পর কেন লেনদেন বন্ধ হয়নি এর জবাবে ডিএসসির সভাপতি শাকিল রিজভী বলেছেন, ডিএসসির সার্কিট ব্রেকার স্বয়ংক্রিয় করা যায়নি। আগের দিন এটা ম্যানুয়েলি করা হয়েছিল। গতকাল এত দ্রুত দরপতন হয় যে, নির্দিষ্ট সার্কিট ব্রেকারে ম্যানুয়েলি সেটা করা সম্ভব হয়নি। লেনদেন বন্ধ হয়ে যাওয়ার পরপরই হাজার বিনিয়োগকারী রাস্তায় নেমে এসে বিক্ষোভ, ভাংচুর এবং অগ্নিসংযোগ করে।\nঅব্যাহত দরপতনের কারণে পুঁজি হারানো বিনিয়োগকারীরা অর্থমন্ত্রী, বাংলাদেশ ব্যাংক গভর্নর এবং এসইসি চেয়ারম্যানের পদত্যাগ দাবি করেন।\nএদিকে গতকাল শেয়ারবাজারের লেনদেন বন্ধ হওয়ার পর বিভিন্ন ব্রোকারেজ হাউসের লেনদেন তথ্য বিশ্লেষণ করে ৬টি হাউসে অস্বাভাবিক হারে শেয়ার বিক্রির প্রমাণ পাওয়ায় এসব হাউসের লেনদেন কার্যক্রম ১ মাসের জন্য বন্ধ রাখার নির্দেশ দিয়েছে এসইসি। একই সঙ্গে এসব হাউসের প্রধান নির্বাহী কর্মকর্তাদের সব কার্যক্রম থেকে বিরত রাখারও নির্দেশ দেয়া হয়েছে।\nশেয়ারবাজারে এক সপ্তাহের মধ্যে দফায় দফায় বড় বড় ধসের পর বিনিয়োগকারীরা আর আস্থা রাখতে পারছেন না। শেয়ারবাজারের বর্তমান অবস্থা কাটিয়ে উঠতে সুনির্দিষ্ট কোন পদক্ষেপ গ্রহণের কথা অর্থমন্ত্রী কিংবা সরকারের পক্ষ থেকেও বলা হচ্ছে না। গত দু’দিনে অর্থমন্ত্রী সংশ্লিষ্টদের সঙ্গে বৈঠক করলেও মিডিয়ায় কোন মন্তব্য করেননি। দিন দশেক আগে বিদেশ যাওয়ার সময় অর্থমন্ত্রী বলেছিলেন, ব্যবসা করতে গেলে লাভ-ক্ষতি মেনে নেয়ার মানসিকতা থাকতে হবে। লাভ হলে মিষ্টি খাবেন, আর ক্ষতি হলে রাস্তায় নামবেন তা হবে না। দরপতন হতে পারে এ মনোভাব নিয়েই ব্যবসা করতে হবে। আর গতকাল অর্থ উপদেষ্টা ড. মশিউর রহমান খুলনায় শেয়ারবাজারে ধস ও ক্ষুদ্র বিনিয়োগকারীদের বিক্ষোভ নিয়ে মন্তব্য করতে গিয়ে বলেছেন, বাজার ধসে সরকারের মাথাব্যথার কোন কারণ নেই। শেয়ার ব্যবসায়ীদের দেশের শত্রু হিসেবে চিহ্নিত করতেও তিনি দ্বিধাবোধ করেননি। তিনি বলেন, দ্রুত লাভের আশায় অল্প পুঁজি খাটিয়ে যারা নিজেরা লাভবান হতে চায় তাদের জন্য মন কাঁদে না।\nঅন্যদিকে বিএনপির স্থায়ী কমিটির সদস্য ড. খন্দকার মোশাররফ হোসেন বলেছেন, আওয়ামী লীগ ক্ষমতায় এলেই শেয়ারবাজারে ক্ষুদ্র বিনিয়োগকারীরা নিঃস্ব হয়ে যায়। তিনি বলেন, সরকারের মদদপুষ্ট একটি সিন্ডিকেট কৃত্রিম অবস্থার সৃষ্টি করে সাধারণ ক্ষুদ্র বিনিয়োগকারীদের টাকা চুষে নিয়ে যাচ্ছে। অতীতে ’৯৬ সালেও তারা একই কাজ করেছিল। আওয়ামী লীগ দু’বার ক্ষমতায় থাকার সময়ে একই ধরনের ঘটনাই প্রমাণ করে এর সঙ্গে তারা জড়িত। বিএনপির স্থায়ী কমিটির অপর সদস্য এম কে আনোয়ার মন্তব্য করেছেন, ’৯৬-এর শেয়ার কেলেঙ্কারির নায়করা এবারও টাকা লুট করে নিচ্ছে।\nডিএসসি’র সভাপতি শাকিল রিজভী বলেছেন, ব্যাংকগুলো শেয়ার মার্কেটে খেলে খেলে ক্ষুদ্র বিনিয়োগকারীদের টাকা নিজেরা লাভ করে উঠিয়ে নিয়েছে। কলমানি মার্কেটে তারা এ টাকা ১৮০ ভাগ সুদে খাটাচ্ছে। মানি মার্কেট থেকে শেয়ার মার্কেটের টাকা ফিরিয়ে আনার উদ্যোগ নেয়ার দাবি জানান তিনি। পুঁজিবাজারে দরপতনে জড়িতদের শাস্তিরও দাবি করেন ডিএসই’র সভাপতি।\nসরকারের অর্থ উপদেষ্টা শেয়ারবাজার নিয়ে বর্তমান সরকারের মাথাব্যথার কারণ নেই বলে মন্তব্য করলেও অতীত ঘটনা পর্যালোচনায় দেখা গেছে, শেয়ারবাজারে অস্বাভাবিক অবস্থা চললে সরকার ও নিয়ন্ত্রকরা বসে থাকে না। সরকারি কোষাগার থেকে মার্কেটে বিভিন্ন উপায়ে বিনিয়োগ করা হয়। দেশে দেশে সরকারি ও বেসরকারি ফান্ড আছে। এরা বিভিন্ন লিস্টেড ও প্রাইভেট কোম্পানির শেয়ার কিনে। অবসর গ্রহণের পর সংশ্লিষ্টরা এ থেকে সুবিধা পায়। যুক্তরাষ্ট্রে প্রেসিডেন্ট রিগ্যানের শাসনামলে পেনশন ফান্ডের টাকা গায়েব হয়ে গিয়েছিল। তখন সরকার থেকে উদ্যোগ নিয়ে পরিস্থিতি সামাল দেয়া হয়েছিল। এছাড়া যুক্তরাষ্ট্রে বেইল আউট ফান্ড তৈরি করে শেয়ার মার্কেটকে পুনরুজ্জীবিত করা হয়েছে।\nটানা ছয়দিন দরপতনের পর বন্ধ শেয়ারবাজার : শেয়ারবাজারে টানা ছয় কার্যদিবস দরপতন হয়েছে। গতকাল নির্দিষ্ট সময়ের ২ ঘণ্টা পর ১টায় লেনদেন শুরুর ৫ মিনিটের মাথায় ৬০১ পয়েন্ট সূচক পড়ে যায়। পরে গড় হিসাব করে এই দরপতন ৫৮৭ পয়েন্ট রেকর্ড করা হয়। এর আগের দিন বুধবার নির্দিষ্ট সময়ের ২ ঘণ্টা পর লেনদেন শুরু করে ১ ঘণ্টা ২৬ মিনিট লেনদেন শেষে সূচক ২২৫ পয়েন্ট পড়ে গেলে লেনদেন বন্ধ করে দেয়া হয়। মঙ্গলবার সকাল ১১টায় লেনদেন শুরু হয়ে বেলা ১টা ৪০ মিনিট পর্যন্ত ২৩৭ পয়েন্ট দরপতনের পর এসইসি ঢাকা ও চট্টগ্রাম শেয়ারবাজারের লেনদেন বন্ধ করে দেয়। এর আগে সোমবার ডিএসসিতে মূল্য সূচকের পতন হয়েছিল ৫৭ পয়েন্ট। রোববার সূচকের পতন হয়েছিল ১৪১ পয়েন্ট। যদিও সেদিন এক পর্যায়ে সূচক ৩১৬ পয়েন্ট কমে গিয়েছিল। আর গত বৃহস্পতিবারে পতন হয়েছিল ১১৫ পয়েন্ট। ডিএসসি’র লেনদেনে অংশ নেয়া ২৪৮টি কোম্পানির মধ্যে ১৭৭টির দামই কমেছে গতকাল। বেড়েছে ৬৭টির এবং অপরিবর্তিত ছিল ৪টির। গতকাল ডিএসসি’তে মাত্র ৮৪৮ কোটি ৫৫ লাখ টাকার লেনদেন হয়েছে, যা গত ৯ মাসের মধ্যে সর্বনিম্ন। এর আগে (১০ জানুয়ারি, মাঝপথে লেনদেন বন্ধ হয়ে যাওয়ার দিন বাদে) ডিএসসি’তে গত ১৫ এপ্রিল সর্বনিম্ন ৭৭২ কোটি ২৫ লাখ টাকার শেয়ার লেনদেন হয়েছিল। জানুয়ারি মাসে ১২ কার্যদিবসের মধ্যে ৯ কার্যদিবসেই সূচকের পতন হয়েছে। এর মধ্যে ৯ ও ১০ ডিসেম্বর পর পর দুদিন সূচকের বড় ধরনের পতন হয়। এর মধ্যে ৯ ডিসেম্বর একদিনে ডিএসসিতে সূচকের পতন হয় ৬০০ পয়েন্ট। পরদিন ৫০ মিনিটের মাথায় সূচক ৬৬০ পয়েন্ট পড়ে গেলে ডিএসসি’র ইতিহাসে প্রথমবারের মতো লেনদেন বন্ধ করে দেয়া হয়। এসইসি, ডিএসসি এবং সরকারের প্রতিনিধি যৌথ বৈঠকে বসে কিছু পদক্ষেপ গ্রহণ শেষে পরদিন পুনরায় লেনদেন শুরু হয়। ১১ জানুয়ারিতে অস্বাভাবিক হারে সূচক ১ হাজার পয়েন্ট বাড়ে। পরদিন আরও প্রায় ২শ’ পয়েন্ট বাড়লেও এরপর থেকে পর পর তিন কার্যদিবস সূচকের পতন অব্যাহত রয়েছে। ডিএসসি’র সূচক গত ৫ ডিসেম্বর সর্বোচ্চ যেখানে প্রায় ৯ হাজার পয়েন্টে পৌঁছেছিল, কয়েক দফায় তা কমে গতকাল দাঁড়িয়েছে ৬ হাজার ১২৩ পয়েন্টে।\n৬ ব্রোকারেজ হাউসে লেনদেন বন্ধ : এদিকে গতকাল শেয়ারবাজারের লেনদেন বন্ধ হওয়ার পর বিভিন্ন ব্রোকারেজ হাউসের লেনদেন তথ্য বিশ্লেষণ করে ৬টি হাউসে অস্বাভাবিক হারে শেয়ার বিক্রির প্রমাণ পাওয়ায় এসব হাউসের লেনদেন কার্যক্রম ১ মাসের জন্য বন্ধ রাখার নির্দেশ দিয়েছে এসইসি। একই সঙ্গে এসব হাউসের প্রধান নির্বাহী কর্মকর্তাদের সব কার্যক্রম থেকে বিরত রাখারও নির্দেশ দেয়া হয়েছে। অভিযুক্ত ব্রোকারেজ হাউসগুলো হলো—ইন্ডাস্ট্রিয়াল অ্যান্ড ইনফ্রাস্ট্রাকচার ডেভেলপমেন্ট ফাইন্যান্স কোম্পানি লিমিটেড (আইআইডিএফসি), পিএফআই সিকিউরিটিজ, এনসিসি ব্যাংক, আল আরাফাহ ইসলামী ব্যাংক, ঢাকা ব্যাংক এবং এলায়েন্স সিকিউরিটিজ অ্যান্ড ম্যানেজম্যান্ট। এসব হাউস থেকে বাজার থেকে কম দরে বিপুল পরিমাণ শেয়ার বিক্রি করার কারণে মাত্র ৫ মিনিটের লেনদেনে গতকাল বাজারের সূচকের বড় ধরনের পতন হয়েছে বলে মনে করছে এসইসি। এসইসির সদস্য ইয়াছিন আলী সাংবাদিকদের জানান, আজ (গতকাল) লেনেদেন অস্বভাবাবিক পরিস্থিতি তৈরি হয়েছে। লেনদেন স্থগিত হয়ে যাওয়ার পর পরই এসইসির কর্মকর্তারা সার্ভিলেন্সে গিয়ে দিনের সব লেনদেন পরীক্ষা করে দেখেন। লেনদেন পরীক্ষা করে ৬টি ব্রোকারেজ হাউস থেকে বাজারের চেয়ে কম মূল্যে বিপুল পরিমাণ শেয়ার বিক্রির তথ্য পাওয়া গেছে। তাদের আগ্রাসী বিক্রির কারণে ৬টি ব্রোকারেজ হাউসের লেনদেন আগামী ১ মাসের জন্য বন্ধ করা হয়েছে।\nগতকালও শেয়ারবাজারে লেনদেন নির্ধারিত সময়ের চেয়ে দুই ঘণ্টা পিছিয়ে বেলা ১টা থেকে শুরু হয়। বেলা ৩টা পর্যন্ত লেনদেন কার্যক্রম চালুর কথা থাকলেও মাত্র ৫ মিনিটের মাথায় ডিএসই সাধারণ সূচক আগের দিনের তুলনায় ৫৮৭ পয়েন্টের পতন ঘটে। শেয়ারবাজারের লেনদেনের ক্ষেত্রে গত বুধবার সূচকের ওপর যে সার্কিট ব্রেকার আরোপ করা হয় তার সীমা অতিক্রম করে যাওয়ায় স্বয়ংক্রিয়ভাবে বন্ধ হয়ে যায় দেশের দুই স্টক এক্সচেঞ্জের লেনদেন। সার্কিট ব্রেকার অনুযায়ী, একদিনে সূচকের ২২৫ পয়েন্টের হ্রাস বা বৃদ্ধি পেলে তাত্ক্ষণিকভাবে লেনদেন বন্ধ হয়ে যাওয়ার কথা। কিন্তু ডিএসই সূচক গণনার ক্ষেত্রে ম্যানুয়াল পদ্ধতি অনুসরণের কারণে সার্কিট ব্রেকারের নির্ধারিত সীমার অনেক নিচে গিয়ে লেনদেন কার্যক্রম বন্ধ হয়েছে।\nএ বিষয়ে ডিএসই সভাপতি শাকিল রিজভী বলেন, সূচক পরিমাপের ক্ষেত্রে যে সফটওয়্যার ব্যবহার করা হয় তার কারণেই এ ধরনের ঘটনা ঘটেছে। ডিএসই সাধারণ সূচক প্রতি ৫ মিনিট অন্তর অন্তর সমন্বিত হয়। গতকাল ৫ মিনিট লেনদেনের পর সূচকের সমন্বয় হতেই তা সার্কিট ব্রেকারের সীমা অতিক্রম করে যায়। ফলে দিনের লেনদেন বন্ধ হয়ে যায়। এ বিষয়ে এসইসির সদস্য ইয়াছিন আলী বলেন, ডিএসই সূচকের ক্ষেত্রে যে সফটওয়্যার ব্যবহার করে তাতে লেনদেনের ধারাবাহিকতা রক্ষা করে সূচকের পরিমাপ নির্ধারিত হয় না। ৫ মিনিট অন্তর অন্তর সূচকের সমন্বয় ঘটে। আর এ সমন্বয় করার সময়ই দেখা গেছে প্রথম ৫ মিনিটে সূচকের পতন হয়েছে ৫৮৫ পয়েন্ট। তিনি আরও বলেন, যদি লেনদেন চলাকালে সূচকের ২২৫ পয়েন্টের হ্রাস বা বৃদ্ধি হতো তাহলে তাত্ক্ষণিকভাবে লেনদেন বন্ধ হয়ে যেতো।\nগত কয়েকদিনের টানা দরপতনে টানা বিক্ষোভ চলছে শেয়ারবাজারে। গতকালও শেয়ারবাজারে বিক্ষোভ, ভাংচুরের ঘটনা ঘটেছে।\nমতিঝিল বাণিজ্যিক এলাকা রণক্ষেত্র, আটক ২২ : লেনদেন বন্ধ হওয়ার পরপরই রাস্তায় নেমে পড়ে বিনিয়োগকারীরা। তারা বিক্ষোভ মিছিল করে রাস্তায় কাগজ জড়ো করে আগুন ধরিয়ে দেয়। তখন পুলিশের সঙ্গে তাদের কয়েক দফা সংঘর্ষ হয়। পুলিশ বিক্ষোভকারীদের ছত্রভঙ্গ করে দেয়ার চেষ্টা করলে মতিঝিল শাপলাচত্বর এলাকা রণক্ষেত্রে পরিণত হয়। এসময় ১৫-২০টি গাড়ি ভাংচুর করে তারা। পরিস্থিতি সামাল দিতে পুলিশ টিয়ার গ্যাসের শেল নিক্ষেপ করে। পুলিশ সেখান থেকে ২২ জনকে আটক করে থানায় নিয়ে যায়।\nএদিকে দরপতনের খবরে ধানমন্ডি সাতমসজিদ, কারওয়ানবাজার ও মিরপুর এলাকাতেও বিক্ষোভ করে বিনিয়োগকারীরা। দুপুর ১টা থেকে ২টা পর্যন্ত ওই বিক্ষোভের সময় পুলিশের সঙ্গে বিনিয়োগকারীদের কয়েক দফা ধাওয়া-পাল্টাধাওয়া হয়। ২টা নাগাদ পুলিশ লাঠিপেটা করে তাদের ছত্রভঙ্গ করে দেয়। কারওয়ানবাজারে রাস্তা অবরোধ করার চেষ্টা করলে পুলিশ কিছুক্ষণের মধ্যেই তাদের ছত্রভঙ্গ করে দেয়।\nপুলিশ ও প্রত্যক্ষদর্শী সূত্রে জানা যায়, গতকাল সকাল থেকেই মতিঝিলে ঢাকা স্টক এক্সচেঞ্জের সামনে মোতায়েন ছিল আইনশৃঙ্খলা বাহিনীর বিপুলসংখ্যক সদস্য। এ ছাড়াও পরিস্থিতি সামাল দিতে আগে থেকেই দাঙ্গা পুলিশ মোতায়েন ছিল। এছাড়াও র্যাব সদস্যরাও ছিল টহলে। প্রস্তুত ছিল জলকামান। তবে জলকামান ব্যবহার করা হয়নি। দুপুর ১টা ১০ মিনিটের দিকে বিনিয়োগকারীরা রাস্তায় নেমে পড়লে প্রথমে পুলিশ তাদের বেরিকেড দেয়। তারা যেন জমায়েত হতে না পারে সে চেষ্টা করে পুলিশ। কিছুক্ষণের মধ্যেই শত শত বিনোয়াগকারী রাস্তার দু’পাশ থেকে মিছিল বের করে। পূর্ণিমা সিনেমাহলের ওপর থেকে ইটপাটকেল নিক্ষেপ করা হয় পুলিশের ওপর। এরপর বিনিয়োগকারীরা খণ্ড খণ্ড মিছিল বের করে। মিছিলে তারা অর্থমন্ত্রী, সিএসসি ও ডিএসসির সভাপতির পদত্যাগ দাবি করে। তারা হরতাল হরতাল বলেও স্লোগান দেয়। এসময় পুলিশ তাদের ধাওয়া করলে সবাই সমবেত হয়ে পুলিশকেও ধাওয়া দেয়। পরে দাঙ্গা পুলিশ লাঠিচার্জ করলে বিনিয়োগকারীরা ইটপাটকেল নিক্ষেপ করে। এসময় তারা রস্তায় বেশ কয়েকটি যানবাহন ভাংচুর করে। বিনিয়োগকারীদের দমিয়ে রাখতে কয়েক দফা টিয়ার গ্যাস নিক্ষেপ করে পুলিশ। কিছুক্ষণের মধ্যেই ব্যস্ততম মতিঝিল এলাকা যানবাহনশূন্য হয়ে পড়ে। পুলিশ বিনিয়োগকারীদের বেপরোয়াভাবে লাঠিচার্জ করে এবং ২২ জনকে আটক করে পুলিশ মতিঝিল থানায় নিয়ে যায়। প্রত্যক্ষদর্শীরা বলেন, গ্রেফতারকৃতদের মধ্যে কয়েকজন রয়েছে পথচারী। পুলিশ ধাওয়া করে যাকে সামনে পেয়েছে তাকেই আটক করেছে। পুলিশের ধাওয়া খেয়ে দৌড় দেয়ায় তাদের আটক করে গাড়িতে তোলা হয়।\nসংঘর্ষ চলাকালে মতিঝিল বাণিজ্যিক এলাকা ও আশপাশের সড়কে বন্ধ হয়ে যায় সব ধরনের যানচলাচল। আগের দিনেও ঠিক একই ধরনের ঘটনায় শতাধিক যানবাহন ভাংচুর হওয়ায় গতকাল মতিঝিলে যানবাহন পার্কিং কম ছিল। সড়ক বন্ধ থাকায় দৈনিক বাংলা মোড় থেকে কমলাপুর এবং ফকিরাপুল থেকে আর কে মিশন রোড পর্যন্ত সড়ক অনেকটাই ফাঁকা ছিল। দুপুর ১টা থেকে বিকাল সাড়ে ৩টা পর্যন্ত ওইসব সড়কে গাড়ি চলাচল না করায় আশপাশের রাস্তায় ব্যাপক যানজট সৃষ্টি হয়। নির্দিষ্ট সময়ে গন্তব্যে পৌঁছতে না পেরে দুর্ভোগ পোহাতে হয়েছে অসংখ্য মানুষকে।\nমতিঝিল থানার ওসি সালাহউদ্দিন জানান, আইনশৃঙ্খলা ভঙ্গকারীদের দমাতে পুলিশকে কঠোর থাকতে নির্দেশ রয়েছে। রাস্তায় যানচলাচলে বাধা দেয়া ও জনদুর্ভোগ সৃষ্টির অভিযোগে ২২ জনকে আটক করা হয়েছে। তবে এদের মধ্যে কেউ নিরপরাধ হলে তাদের ছেড়ে দেয়া হবে। ওসি সালাহউদ্দিন আরও বলেন, যাদের আটক করা হয়েছে তাদের বিরুদ্ধে সুনির্দিষ্ট মামলা করা হবে। এদিকে মতিঝিল থানার সাব ইন্সপেক্টর (এসআই) নাসির উদ্দিন বলেন, বুধবারের ঘটনায় দু’জন আটক ও অজ্ঞাত ৯ শতাধিক ব্যক্তিকে আসামি করে একটি মামলা করা হয়। নতুন করে আটক ব্যক্তিদের বিরুদ্ধেও পৃথক মামলা করা হবে বলে জানান এসআই নাসির। পুলিশ জানায়, পরিস্থিতি স্বাভাবিক হওয়ার পর বিকাল সাড়ে ৩টায় মতিঝিল এলাকায় ফের গাড়ি চলাচল শুরু হয়।\nবাজার পরিস্থিতি : গতকাল বেলা ১টায় লেনদেন শুরুর পর থেকেই বাজারে ব্যাপক আকারে দরপতন হতে থাকে। দ্রুত পতন ঘটে লেনদেনে অংশ নেয়া প্রায় সবকটি কোম্পানির শেয়ারের দাম। বিনিয়োগকারীদের মধ্যে বড় ধরনের আস্থার সঙ্কট তৈরি হওয়ার কারণে তারা দ্রুত বাজারে তাদের শেয়ার বিক্রি করে বেরিয়ে আসার চেষ্টা করছেন। ফলে বাজারে বিক্রেতা থাকলেও ক্রেতার অভাবে শেয়ারের দামের পতন ঘটে। গতকাল লেনদেন হওয়া ১৮২টি কোম্পানির মধ্যে দাম কমে যায় ১৮০টির। বেড়েছে মাত্র ৮টির এবং অপরবির্তিত ছিল ২টির দাম। অবশ্য ৬টি ব্রোকারেজ হাউস থেকে অস্বাভাবিকভাবে শেয়ার বিক্রি করা হয়েছে বলে এসইসির প্রাথমিক তদন্তে ধরা পড়েছে। গতকাল সূচকের অস্বাভাবিক দরপতনের পেছনে এটি একটি বড় কারণ বলে মনে করছে তারা। এ জন্য ওই ব্রোকারেজ হাউসগুলোর লেনদেন কার্যক্রম ১ মাসের জন্য স্থগিত করা হয়েছে। অবশ্য গতকাল ৫ মিনিটে শেয়ারবাজারে লেনদেন হয়েছে ৬৮ কোটি ৮ লাখ টাকার শেয়ার। ১০ হাজার ৪৩৩টি হাওলায় এ সময়ে হাতবদল হওয়া শেয়ারের সংখ্যা ছিল ৫৮ লাখ ৭৬ হাজার ৩৫৮টি।\nএসইসির ব্রিফিং : শেয়ারবাজারে লেনদেন বন্ধ হয়ে যাওয়ার পর বেলা সাড়ে ৫টার দিকে সংবাদ সম্মেলন করে এসইসি। এতে এসইসির সদস্য ইয়াছিন আলী বলেন, অস্বাভাবিক হারে শেয়ার বিক্রির কারণে ৬টি ব্রোকারেজ হাউসকে চিহ্নিত করা হয়েছে। এসব ব্রোকারেজ হাউসের লেনদেন কার্যক্রম ১ মাস বন্ধ থাকবে। তাত্ক্ষণিকভাবেই এসব ব্রোকারেজ হাউসের লেনদেন কার্যক্রম স্থগিত করা হয়েছে। তিনি বলেন, নিয়ম অনুযায়ী কোনো ব্রোকারেজ হাউসের বিরুদ্ধে ব্যবস্থা নেয়ার আগে কারণ দর্শানো নোটিশ ও শুনানির জন্য ডাকা হয়। কিন্তু আমরা তাত্ক্ষণিকভাবে তাদের লেনদেন কার্যক্রম বন্ধ করে দেয়ার নির্দেশ দিয়েছি এবং এ সংক্রান্ত চিঠি ইস্যু করা হয়েছে। এখন তাদের শুনানির জন্য ডাকা হবে এবং তাদের বক্তব্য শোনার পর পরবর্তী সিদ্ধান্ত নেয়া হবে। যে ৬টি ব্রোকারেজ হাউসের লেনদেন কার্যক্রম স্থগিত করা হয়েছে সেসব হাউসের বিনিয়োগকারীদের ডিপি সাসপেন্ড করা হয়নি বলে জানান ইয়াছিন আলী। তিনি বলেন, এসব হাউসের বিনিয়োগকারীরা লিংক একাউন্টের মধ্যে অন্য ব্রোকারেজ হাউসে ট্রান্সফার করে লেনদেন কার্যক্রমে অংশ নিতে পারবেন।\nসব বড় দরপতনের কারণ খতিয়ে দেখা হচ্ছে : গত ৮ ডিসেম্বর থেকে গতকালের আগ পর্যন্ত যতগুলো বড় ধরনের দরপতন হয়েছে তার কারণ খতিয়ে দেখা হচ্ছে। ৮ ডিসেম্বরে বড় ধরনের দরপতনের পর চার সদস্যবিশিষ্ট তদন্ত কমিটি গঠন করেছিল এসইসি। এক মাসের সময় দিয়ে এ কমিটিকে তদন্ত কাজের প্রতিবেদন জমা দিতে বলা হয়েছিল। কিন্তু তা করতে ব্যর্থ হওয়ায় কমিটির মেয়াদ আরও দেড় মাস বাড়ানো হয়েছে। আর এ কমিটি ৮ ডিসেম্বরের পর যে কয়টি বড় ধরনের দরপতন হয়েছে সব কয়টির কারণ অনুসন্ধান করবে বলে জানিয়েছেন এসইসির সদস্য ইয়াছিন আলী।\nসার্কিট ব্রেকার নতুন আতঙ্ক : শেয়ারবাজারের লেনদেনে বড় ধরনের উত্থান-পতন ঠেকাতে সূচকের সার্কিট ব্রেকার আরোপ করা হলেও তা কোনো কাজে আসেনি। বরং সূচকের সার্কিট ব্রেকার বিনিয়োগকারীদের জন্য নতুন আতঙ্ক হিসেবে দেখা দিয়েছে। গতকাল মাত্র ৫ মিনিটের মাথায় লেনদেন বন্ধ হয়ে যাওয়ায় বিনিয়োগকারীরা এটিকে এখন বাজারের জন্য নতুন আতঙ্ক হিসেবে বিবেচনা করছেন। তারা মনে করছেন, কারসাজি করে এখন যে কোনো মুহূর্তে বাজার বন্ধ করে দেয়ার একটি সুযোগ তৈরি হয়েছে\nশেয়ারবাজারে ধসের পর ধস : ৫ মিনিটে ৬শ’ পয়েন্ট পতন...


September 6, 2018 January 30, 2020 alorkafela 1 Comment\nহাজ্জাজ বিন ইউসুফ । মক্কা, ৬৯২ সাল। তপ্ত দুপুরে একটি দেহকে ক্রুশবিদ্ধ করে রাখা হয়েছে। মৃতদেহটি সাহাবী হযরত আব্দুল্লাহ ইবনে জুবাইর (রা) এর। ক্রুশে চড়ানোর আগে শিরশ্ছেদ করা হয়। উল্লাস করছিল আশপাশে জড়ো হওয়া সেনারা। অথচ সত্তর বছর আগে, এই আব্দুল্লাহ যখন জন্মগ্রহণ করেছিলেন, তখন বহু উল্লাস হয়েছিল মদিনার পথে প্রান্তরে, অলিতে গলিতে; কারণ তিনি ছিলেন হিজরতের পর মুসলিম পরিবারে জন্ম নেওয়া প্রথম শিশু। আর আজ তার মৃত্যুই উল্লাসের কারণ। এসব হচ্ছিলো যার আদেশে, তিনি মক্কা অবরোধকারী হাজ্জাজ বিন ইউসুফ।\nহাজ্জাজ বিন ইউসুফের সিল\nহাজ্জাজের পরিবার খুব একটা অর্থবান ছিল না। দরিদ্রই বলা চলে। তার মায়ের নাম ছিল ফারিয়া। বলা হয়ে থাকে, তার বাবা চিকিৎসক ছিলেন। তবে দরিদ্র পরিবারটির অন্যান্য সদস্যরা রাজমিস্ত্রী বা পাথর বয়ে নেবার কাজ করতো। হাজ্জাজের ছোটবেলা নিয়ে একদমই কম জানা যায়। শুধু এটুকু নিশ্চিত যে, একটা পর্যায়ে স্থানীয় স্কুলে পড়াতেন হাজ্জাজ আর তার বাবা। কোনো এক কারণে ছোটকালের হাজ্জাজের ডাকনাম হয়ে গিয়েছিল ‘কুলাইব’ বা ‘কুকুরের বাচ্চা’। বলা হয়েছে, তার জন্মের সময় প্রস্রাবের রাস্তা এবং পায়ুপথ ছিল না, অর্থাৎ অপরিপক্ব অবস্থায় তার জন্ম হয়; পরে তা চিকিৎসক দ্বারা ঠিক করিয়ে নেয়া হয়। আরও বলা হয়েছে, কিছুদিন শিশু হাজ্জাজ দুধ পান করেনি, যতক্ষণ না এক বছরের বকরির বাচ্চার রক্ত তাকে পান করানো না হয়। এরপর এক অস্ত্রধারীর রক্ত দ্বারা তার মুখমণ্ডল রঙিন করা হয়। এরপর সে দুধ পান করে।\nআব্দুল্লাহ (রা) তখন গেলেন তার মা আসমা (রা) এর কাছে যার বয়স তখন ছিল শত বছরেরও বেশি। বললেন, “মৃত্যুতে আমি শান্তি খুঁজে পাবো। আমার লোকেরা আমাকে ছেড়ে গেছে, আমার পরিবারও নেই আমার সাথে। গুটিকয়েক লোক বাকি আছে কেবল। আপনার পরামর্শ কী?”\nআসমা (রা) বললেন, “তোমার অবস্থা তুমি আমার থেকে ভালো জানো। কিন্তু আমি যেটা বলব সেটা হলো, তোমার সঙ্গীদের মতো এগিয়ে যাও, শহীদ হও। যদি ইহজগতের লাভ তোমার দরকার পড়ে, তবে তুমি বিপথগামীদের অন্তর্গত হবে…”।\nআব্দুল্লাহ ইবনে জুবাইর (রা) বললেন, “আমার মৃতদেহ শামের এ লোকেরা বিকৃত করবে বোধ করি।”\nআসমা (রা) বললেন, “কোরবান হওয়া ছাগলটি কখনো ব্যথা পায় না যখন তার চামড়া ছিলিয়ে নেয়া হয়।”\nআব্দুল্লাহ (রা) মায়ের কপালে চুম্বন করে বললেন, “আল্লাহর কসম, এটাই আমার মতামত। এ দুনিয়াতে আমার বেঁচে থাকবার আর আগ্রহ নেই। আমার আশা পরকাল নিয়ে। সারা জীবন আমি সত্যের পথে ছিলাম। আমি কেবল আপনার মতামত নিয়েছি আমার মতামতকে জোরদার করতে।”\nআসমা (রা) বললেন, “বাছা আমার, কাছে এসো।” আব্দুল্লাহ ইবনে জুবাইর (রা) কাছে এলে আসমা (রা) তাকে জড়িতে ধরলেন। তিনি অনুভব করলেন, পোশাকের নিচে বর্ম পরিহিত আছেন আব্দুল্লাহ (রা)। তিনি বলে উঠলেন, “এ কী? শহীদ হতে চাওয়া কেউ তো এটা পড়ে থাকবে না!”\nআব্দুল্লাহ (রা) বললেন, “আমি এটা কেবল আপনার সান্ত্বনার জন্য পড়েছি।”\nআসমা (রা) বললেন, “খুলে ফেলো এটা… সাহসের সাথে লড়বে, কারণ তুমি জুবাইরের ছেলে, আবু বকরের নাতি, তোমার দাদী সাফিয়া বিনতে আব্দুল মুত্তালিব।”\nহাজ্জাজ তখন আসমা (রা) এর কাছে এলেন, বললেন, “আল্লাহ তার শত্রুর সাথে কেমন আচরণ করলেন?”\nআসমা (রা) উত্তর দিলেন, “তার প্রাণ তুমি ধ্বংস করেছো বটে, কিন্তু তোমার পরকাল সে ধ্বংস করেছে!”\nতারা আব্দুল্লাহ ইবনে জুবাইর (রা) এর মৃতদেহ থেকে মাথা কর্তন করে নিল, এরপর তার দেহ ক্রুশবিদ্ধ করল। হাজ্জাজের লোকেরা চিৎকার করছিল, “তাকবির, আল্লাহু আকবার!”\nসাহাবী আব্দুল্লাহ ইবনে উমার (রা) পাশ দিয়ে যাবার সময় তার লাশের দিকে তাকালেন, বললেন, “যেদিন আব্দুল্লাহর জন্ম হয়েছিল আমি সেখানে ছিলাম, আজ তার মৃত্যু হলো এদিনও আমি তার কাছে আছি। তার জন্মের দিনে যতগুলো মানুষ তাকবির দিয়েছিল, আল্লাহর কসম, তার থেকে আজ তার মৃত্যুর দিনে তাকবির দেয়া লোক অনেক অনেক কম!”\nসৈন্যরা হাজ্জাজের কাছে গেল, বলল, “অনেক দিন তো হলো, উনার লাশ নামানো দরকার।”\nহাজ্জাজের উত্তর ছিল, “আল্লাহর কসম, আসমা আমার কাছে ভিক্ষা না চাইলে আমি নামাবো না তার লাশ।”\nআসমা (রা) এ কথা শোনার পর বললেন, “আমাকে নিয়ে চলো আমার ছেলের লাশের কাছে।”\nতিনি দুয়া শেষ করবার পর বললেন, “সময় কি হয়নি আল্লাহর বীরসেনাকে তার ঘোড়া থেকে নামাবার?”\nসহিহ বুখারী শরিফে পাওয়া যায়, একদিন নবী মুহাম্মাদ (সা) স্ত্রী আইশা (রা)-কে উদ্দেশ্য করে বলছিলেন, “তুমি কি জানো কুরাইশরা যখন কাবা পুনর্নির্মাণ করেছিল, তখন তারা ইব্রাহিম (আঃ) এর বানিয়ে যাওয়া আদি ভিত্তি থেকে কমিয়ে ফেলেছিল?” তখন আইশা (রা) বলেন, “ইয়া রাসুলুল্লাহ! আপনি তবে কেন সেটা আগের আকারে ফিরিয়ে নেন না?” তিনি উত্তর দিলেন, “যদি তোমার লোকেরা (কুরাইশ) অন্ধকার যুগের এত নিকটে না থাকত, তবে সেটাই করতাম।” আইশা (রা) তাঁকে জিজ্ঞেস করেছিলেন, “কাবার পাশের বাঁকানো দেয়াল কি কাবার অন্তর্ভুক্ত?” তিনি হ্যাঁ বললেন। আইশা বললেন, “তবে তাদের সমস্যা কী ছিল? কেন তারা একে অন্তর্ভুক্ত করলো না?” তিনি উত্তর দিলেন, “দেখছো না, তোমার লোকদের (কুরাইশদের) টাকা শেষ হয়ে গিয়েছিল?” আইশা জিজ্ঞেস করলেন, “প্রবেশদ্বারের ব্যাপার কী? এত উঁচুতে কেন?” নবীজী (সা) উত্তর করলেন, “তোমার লোকেরা এমন করেছিল যেন তারা যাকে ইচ্ছে কেবল তাদের ঢুকতে দিতে পারে, আর ইচ্ছেমত ঢুকতে বাধা দিতে পারে। তারা যদি জাহেলিয়ার এত কাছে না থাকত, আর যদি এটা আমি না জানতাম যে তারা এটা পছন্দ করবে না, তবে আমি ঐ বাঁকানো দেয়ালকে কাবার অন্তর্গত করতাম, আর এ প্রবেশদ্বার মাটির উচ্চতায় নিয়ে আসতাম।”\nবর্তমানে অর্ধচন্দ্রাকৃতির হাতিমও কাবার অন্তর্গত ছিল। কিন্তু অর্থাভাবে কুরাইশরা হাতিম অসমাপ্ত রেখে দেয় নবীজী (সা) এর বেঁচে থাকাকালীন সময়ে\nহাজ্জাজ যতদিন শাসন করেছিলেন হেজাজে, কোনো বিদ্রোহ হয়নি আর, অর্থাৎ তথাকথিত ‘শান্তি’ বজায় ছিল। কিন্তু শান্তি বজায় রাখতে তিনি মাঝে মাঝে এত কঠোর হতেন যে খলিফা বাধ সাধতে বাধ্য হতেন।\nমুহাম্মাদ বিন কাসিম (শিল্পীর কল্পনায়)\nমুহাম্মাদ বিন কাসিমের সিন্ধু বিজয়\nহাজ্জাজের রূপালি দিরহাম\nসাইদ: “তোমরা যে দিকেই মুখ ফিরাও, সে দিকেই আল্লাহর চেহারা।” (কুরআনের আয়াত ২:১১৫)\nসাইদ: “তোমাদের সৃষ্টি করেছি মাটি থেকে, আর এ মাটিতেই তোমরা ফিরে যাবে, এবং এরপর আরেকবার সেখান থেকে তোমাদের বের করে আনবো।” (কুরআন ২০:৫৫)\nতখনই হাজ্জাজ নির্দেশ দিলেন সাইদকে শিরশ্ছেদ করতে। সাইদ বলেছিলেন, “হাজ্জাজ! মহান আল্লাহর দরবারে আমি তোমার প্রতিদ্বন্দ্বী হব!” এবং তিনি হাসলেন। হাজ্জাজ হাসির কারণ জিজ্ঞেস করলেন। সাইদ বললেন, “আমার প্রতি তোমার হিংসা আর তোমার প্রতি আল্লাহর ধৈর্য দেখে হাসছি।”\nসাইদ তিনবার ‘লা ইলাহা ইল্লাল্লাহ মুহাম্মাদুর রাসুলুল্লাহ’ পাঠ করেন, প্রথমবার স্পষ্ট শোনা যায়, পরের দুবার অস্পষ্ট। তার মাথা গড়িয়ে পড়লো। সেটি ছিল ৭১৪ সালের মে মাস। সাইদের বয়স হয়েছিল ৪৯ বছর।\nএরপরই হাজ্জাজ পাগল হয়ে যান। যখনই তিনি ঘুমাতেন, ঘুমের মাঝে সাইদকে দেখতেন, যেন তিনি তার সমস্ত কাপড়চোপড় আঁকড়ে ধরছেন আর বলছেন, “হে আল্লাহর দুশমন! তুমি আমাকে কী জন্য হত্যা করলে?” হাজ্জাজ পাগলের মতো বলতেন, “হায়রে! আমার আর সাইদের মাঝে কী হলো!”\nতার পেটে পোকা হয়েছিল, দুর্গন্ধের সৃষ্টি হয়েছিল বলে শোনা যায়। হযরত হাসান বসরীর কাছে সাইদ বিন জুবাইরের হত্যার সংবাদ পৌঁছানোর পর তিনি বলেন, “হে আল্লাহ! হে পরাক্রমশালীদের চূর্ণ-বিচূর্ণকারী! হাজ্জাজকে তুমি চূর্ণ-বিচূর্ণ করে দাও!”\n“হে মক্কাবাসীগণ! আব্দুল্লাহ (রা) এর হত্যা আপনাদের জন্য একটি বিরাট ঘটনা মনে হয়েছে বলে জানতে পেরেছি। সাবধান! জেনে রাখুন, আব্দুল্লাহ ইবনে জুবাইর এ উম্মতের এক বিশিষ্ট ব্যক্তি। তিনি খিলাফতের প্রতি আকৃষ্ট হন এবং যাদের হাতে খিলাফত বর্তমান আছে, তাদের সাথে ঝগড়া বিবাদ করেন এবং আল্লাহর আনুগত্যের সাথেও বিরোধিতা করেন, আল্লাহর হারামে (মক্কায়) আশ্রয় নেন। যদি কোনো বস্তু নাফরমানদের রক্ষা করতে পারতো, তাহলে তা আদম (আ)-কে আল্লাহর শাস্তি থেকে রক্ষা করতে পারত। আল্লাহ নিজে তাকে সৃষ্টি করেছিলেন! তার মাঝে রুহ ফুঁকে দিয়েছিলেন! তাকে মহাসম্মান দিয়েছিলেন। জান্নাতে থাকতে দিয়েছিলেন! কিন্তু, তিনি যখন ভুল করলেন, তখন তার ভুলের জন্য তাকে জান্নাত থেকে বের করে দিলেন। আদম (আঃ) আল্লাহর কাছে আব্দুল্লাহ ইবনে জুবাইর (রা) থেকে বেশি সম্মানিত। আর জান্নাতও কাবা থেকে বেশি সম্মানিত। কাজেই আপনারা মহান আল্লাহকে স্মরণ করুন, মহান আল্লাহও আপনাদের স্মরণ করবেন।”\nআসমা (রা) হাজ্জাজকে বললেন, “রাসুল (সা) বলেছিলেন, সাকিফ গোত্র থেকে দুজন লোক আসবে, একজন হবে মিথ্যুক, আর আরেকজন ধ্বংসযজ্ঞ পরিচালনাকারী। মিথ্যুককে তো ইতোমধ্যে দেখেছি (আল মুখতার)। তুমি সেই ধ্বংসযজ্ঞ পরিচালনাকারী।”\nএকবার হাজ্জাজ খুতবা দিচ্ছিলেন। তখন জোরে তিনি বলে উঠলেন, “নিশ্চয়ই হাজ্জাজ কাফির (অবিশ্বাসী, অস্বীকারকারী)।” এরপর চুপ রইলো। আবার বললেন, “নিশ্চয়ই হাজ্জাজ কাফির।” এরকম কয়েকবার বললেন। এরপর যোগ করলেন, “হাজ্জাজ লাত উজ্জা দেবীর ব্যাপারে কাফির (অস্বীকারকারী)।”\nখলিফা আব্দুল মালিক একদিন তাকে জিজ্ঞেস করলেন, “দুনিয়াতে এমন কেউ নেই যে নিজের দোষ জানে না। তোমার কি দোষ আছে নিজের কোনো?” হাজ্জাজ বললেন, “আমি বিবাদ সৃষ্টিকারী, বিদ্বেষ পোষণকারী আর হিংসুক।” খলিফা বললেন, “শয়তানেরও তো এত খারাপ দোষ নেই বুঝি যা তোমার আছে। মনে হয় তোমার আর শয়তানের মাঝে আত্মীয়তা আছে পিতার দিক থেকে।”\nইবনে কাসির (র) হাজ্জাজ সম্পর্কে বলেন, “হাজ্জাজের যেসব কাজ আমরা নিশ্চিত জানি তার মাঝে তার রক্তপাত ঘটানো প্রধান। এটিই আল্লাহর কাছে তার শাস্তি পাবার জন্য যথেষ্ট। তবে সে জিহাদের কাজে ও নানা শহর জয়ের ব্যাপারে আগ্রহী ছিল। সে কুরআন চর্চায় অনেক বেশি খরচ করতো। যখন হাজ্জাজ মারা যায়, তখন তার মাত্র ৩০০ দিরহাম ছিল।”\nতাইফ নগরী, যেখানে জন্মের পর কাটে হাজ্জাজের জীবনের প্রথম ভাগ\nহাজ্জাজের শেষদিককার বাণী ছিল, “হে আল্লাহ! আমাকে ক্ষমা করে দাও! কারণ, জনগণ ধারণা করে তুমি আমাকে ক্ষমা করবে না। জনগণ আমার আশা কেড়ে নিতে চায়, কিন্তু তোমার প্রতি আমার আশা কখনোই হারাবে না।”\nহাসান বসরী (র)-কে যখন এ কথা জানানো হলো, তখন তিনি বললেন, “সত্যি কি হাজ্জাজ এমন বলেছে?”\nজনগণ বললো, “হ্যাঁ।”\nতখন হাসান (র) বললেন, “তাহলে হাজ্জাজের ক্ষমার আশা করা যায়।”\nহাজ্জাজ মৃত্যুর সময় কবিতার ভাষায় যা বলেছিলেন তা অনুবাদ করলে দাঁড়ায়, “হে আমার প্রতিপালক! আমার শত্রুরা হলফ করে বলছে যে, আমি জাহান্নামী। তারা তা প্রচারের অহরহ চেষ্টা করছে। তারা কি অজানা একটা ব্যাপারে শপথ করছে না? তাদের দুর্ভাগ্য, মহাক্ষমাকারীর বড় ক্ষমা সম্পর্কে তাদের জ্ঞান বলতে কিছুই নেই… তুমি আমাকে জাহান্নামের গোলামি থেকে মুক্তি দিও।”\nএ ব্যাপারে হাসান বসরি (র) বলেন, “আল্লাহর কসম, যদি হাজ্জাজ নাজাত পায়, তবে এ কবিতার দ্বারাই পেয়ে যাবে।”\n← যুবরাজ মুহাম্মদ কি সৌদি আরবের নয়া আতাতুর্ক?\nমাওলানা মুস্তফা সাবরি : শেষ উসমানী শাইখুল ইসলামের বিপন্ন জীবন →\nহেরোডটাস: ‘ইতিহাসের জনক’ বলেই পরিচিত যে মানুষটি\nNovember 16, 2017 November 16, 2017 alorkafela 0\nOne thought on “হাজ্জাজ বিন ইউসুফ : ইতিহাসের নির্দয় আর বিতর্কিত এক শাসকের আদ্যোপান্ত”


মেরু ভল্লুকের বিচিত্র স্বভাব – কমলবিকাশ বন্দ্যোপাধ্যায় | জয়ঢাক- বাংলায় প্রথম ছোটোদের ওয়েবজিন। ২০০৭ থেকে ছোটদের সঙ্গে\nমেরু ভল্লুকের বিচিত্র স্বভাব – কমলবিকাশ বন্দ্যোপাধ্যায়\nসম্প্রতি ‘সায়েন্স’ জার্নালে প্রকাশিত এক গবেষণাপত্রে মেরু-ভল্লুকদের সম্পর্কে এক চাঞ্চল্যকর তথ্য উঠে এসেছে। বলা হয়েছে দীর্ঘদিন উপবাস থাকলেও এদের শরীরে শক্তি খরচের হার সামান্যতম কমে না। অন্যান্য প্রাণীদের ক্ষেত্রে এমনটা হতে দেখা যায় না। উত্তর মেরুতে যেমন মেরু ভল্লুক বা শ্বেত ভল্লুক দক্ষিণ মেরুতে তেমন পেঙ্গুইন। এদের পৃথিবীর আর কোথাও দেখা যায় না। বরফ ঝরা রাতে খোলা আকাশের নীচে পুরুষ এম্পেরর পেঙ্গুইনরা যখন ডিমে তা দেয় তখন তারা চার মাস না খেয়ে থাকে। এই সময়ে তারা অদ্ভুত উপায়ে শরীরের শক্তি খরচ কমিয়ে ফেলে। এই ক্ষমতা তাদের প্রকৃতিদত্ত।\nগবেষকরা বলছেন, মেরু ভল্লুকদের এমন কোনো ক্ষমতা নেই। শীতকালে যখন চারদিক বরফে ঢেকে যায় তখন অন্যান্য পশুপাখিরা শক্তি খরচ কমানোর জন্য শীতঘুমে গেলেও এরা যায় না। সন্তানসম্ভবা মেয়ে ভল্লুকরা বিশ্রাম নিলেও অন্যরা খাবারের খোঁজে বরফের উপর এক প্রান্ত থেকে আরেক প্রান্তে ঘুরে বেড়ায়। এখন প্রশ্ন হল, মুখের সামনে যদি পর্যাপ্ত খাবার থাকে তাহলেও কি এরা ঘুরে বেড়াবে, না কি যতদিন খাবার পাওয়া যাবে ততদিন তারা সেখানে অস্থায়ীভাবে থেকে যাবে? যেমন অন্যান্য ভল্লুকদের ক্ষেত্রে দেখা যায়?\nএপ্রিল-জুলাই মাস সুমেরু অঞ্চলে গ্রীষ্মকাল। তখন আর্কটিক এলাকার দক্ষিণাংশের বরফ গলে যায়। মেরু-ভল্লুকদের প্রিয় খাদ্য সিল তখন দলবেঁধে জলে সাঁতার কাটে। সেইসময় জল থেকে দু’চারটে পটাপট তুলে নিলেই হল। গবেষকরা তেমনটাই আশা করেছিলেন। কিন্তু তাঁরা সবিস্ময়ে দেখলেন যে এ ব্যাপারে এদের তেমন কোনো আগ্রহই নেই। বরং বরফ যত গলতে থাকে এরা ততই আরও উত্তরে সরে যেতে থাকে— যেখানে জমাট বরফ ছাড়া তখন কিছুই আর চোখে পড়ে না। ওই বরফ-রাজ্যে কখনও-সখনও খাবার পেলে তাতেই এরা খুশি। দেখা গেছে এই কঠিন পরিস্থিতিতে কখনও কখনও এদের বছরে প্রায় আটমাসই উপোস করে থাকতে হয়। এর ফলে এদের শরীরে বিপাকীয় কার্যের কোনো পরিবর্তন ঘটে কী না তা এতদিন জানা ছিল না। গবেষকদের দাবি তাঁদের কাছে এখন এই বিষয়টা আর অজানা নয়। এই গবেষকদলের অন্যতম সদস্য হোয়াইটম্যানের (Whiteman) কথায় “This paper gives us the first solid understanding of polar bear metabolism in summer, especially out on the sea ice over deep water far from shore, where bears have never been sampled before.” এছাড়াও ওই গবেষণাপত্র থেকে যা জানা যাচ্ছে তা হল, “….activity and temperature patterns recorded for polar bears in summer were not comparable to patterns for hibernating bears in winter dens.”


হাজীগঞ্জে ক্ষতিগ্রস্ত মন্দিরগুলো পরিদর্শন\nগতকাল ২২ অক্টোবর শুক্রবার বিকালে কালচোঁ দক্ষিণ রামপুর চৌধুরী বাড়ি সার্বজনিন পূজা মন্দির ও পৌরসভাধীন হাজীগঞ্জ বাজারস্থ ক্ষতিগ্রস্ত মন্দিরগুলো পরিদর্শন করেন চাঁদপুর-৫ (হাজীগঞ্জ-শাহরাস্তি) নির্বাচনী এলাকার সংসদ সদস্য মেজর অব. রফিকুল ইসলাম বীরউত্তম।\n১৩ অক্টোবর কুমিল্লার নানুয়া দিঘির পাড় কোরআন শরীফ অবমননার ঘটনায় রাত ৮টায় হাজীগঞ্জ বাজারে একটি মিছিল বের করে সেই মিছিল থেকে হাজীগঞ্জ বাজার ও বিভিন্ন ইউনিয়নে মন্দিরে হামলা করা হয়।\nহামলায় ক্ষতিগ্রস্ত হিন্দু ধর্মালম্বীদের উপাসনালয় পরিদর্শন করেছেন চাঁদপুর-৫ (হাজীগঞ্জ-শাহরাস্তি) নির্বাচনী এলাকার সংসদ সদস্য মেজর অব. রফিকুল ইসলাম বীরউত্তম।\nতিনি আরো বলেন, হাজীগঞ্জে গত দেড়শ বছরে যে ঘটনা ঘটে নাই, আজকে এই লোকগুলোর এতো সাহস কিভাবে হলো। এই হামলায় কারা ইন্ধন দিয়েছে, আমরা তাদের খুঁজে বের করে শাস্তির ব্যবস্থা করবো। প্রশাসন চেষ্টা করছে এবং তদন্তকাজ চলমান। তাই এ বিষয়ে কিছু বলতে চাই না।\nএ সময় তিনি দলীয় নেতাকর্মীদের উদ্দেশ্যে বলেন, আমাকে দেখানোর শোডাউন করার দরকার নেই। তোমাদের কাজ হলো, আমাদের মা-বোনদের রক্ষা করা। মসজিদ, মন্দির ও গির্জাকে রক্ষা করা। এটা আমার বক্তব্য নয়, রাসূল (সা:) এর বক্তব্য। যারা এই কাজটা করবেনা, তারা সঠিক মুসলমান না। তাছাড়া, আওয়ামী লীগ অসাম্প্রদায়ীক রাজনীতিতে বিশ্বাসী। তাই যারা আওয়ামী লীগ করবেন, তাদেরকে অবশ্যই সম্প্রীতি রক্ষায় কাজ করতে হবে।\nএ সময় উপস্থিত ছিলেন, হাজীগঞ্জ পৌর মেয়র আ.স.ম মাহবুব উল আলম লিপন,শাহরাস্তি উপজেলা চেয়ারম্যান নাসরিন জাহান শেপালী, পৌর মেয়র আলহাজ্ব আব্দুল লতিফ, জেলা আওয়ামী লীগের কোষাধ্যক্ষ রোটা. আহসান হাবিব অরুন, হাজীগঞ্জ পৌর আওয়ামীলীগের সাধারন সম্পাদক সৈয়দ আহমেদ খসরু, জেলা পরিষদের সদস্য আলহাজ্ব জসিম উদ্দিন, হাজীগঞ্জ উপজেলা নির্বাহী কর্মকর্তা মোমেনা আক্তার, অফিসার ইনচার্জ মোহাম্মদ হারুনুর রশিদ,উপজেলা যুবলীগের আহবায়ক মাসুদ ইকবাল, সিনিয়র যুগ্ম আহবায়ক জাকির হোসেন সোহেল, ইউপি চেয়ারম্যান মানিক হোসেন প্রধানিয়া,গোলাম মোস্তফা স্বপন, সদর ইউনিয়নের চেয়ারম্যান আলহাজ্ব সফিকুল ইসলাম মীর,পৌর ছাত্রলীগের ভারপ্রাপ্ত সভাপতি সোহেল আলম বেপারী, সাধারণ সম্পাদক মেহেদী হাছান রাব্বি, যুবলীগ নেতা নাহিদুল ইসলাম সোহেলসহ উপজেলা, পৌর আওয়ামী ও স্থানীয় আওয়ামী লীগ, যুবলীগ, ছাত্রলীগসহ অঙ্গ-সহযোগি সংগঠনের নেতৃবৃন্দ উপস্থিত ছিলেন।\nএ দিকে রামপুরে মেজর অব. রফিকুল ইসলাম বীরউত্তমে স্বাগত জানিয়ে শোভাযাত্রা বের করেন, কালচোঁ দক্ষিণ ইউনিয়নের চেয়ারম্যান প্রার্থী ও নৌকা প্রতীকের মনোনয়ন প্রত্যাশী রোটা. এস.এম মানিক।\nবীর উত্তমমেজর অব. রফিকুল ইসলাম


ভিসির বাসভবনে হামলা ৭১-এর তাণ্ডবকেও হার মানিয়েছে: নানক | কারেন্ট নিউজ বিডি\nভিসির বাসভবনে হামলা ৭১-এর তাণ্ডবকেও হার মানিয়েছে: নানক\nকারেন্ট নিউজ বিডি ৯ এপ্রিল ২০১৮, ৮:২৩:২০\nঢাকা, ০৯ এপ্রিল, কারেন্ট নিউজ বিডি : আওয়ামী লীগের যুগ্ম সাধারণ সম্পাদক জাহাঙ্গীর কবির নানক বলেছেন, ‘কোটা সংস্কারের দাবিতে দুষ্কৃতকারীরা ঢাবি উপাচার্যের বাসভবনে যে হামলা চালিয়েছে তা ‘৭১-এর তাণ্ডবকেও হার মানিয়েছে। এটা দুঃখজনক।’\nআজ সোমবার বেলা পৌনে ৩টার দিকে ধানমন্ডি ৩-এ আওয়ামী লীগ সভাপতির রাজনৈতিক কার্যালয়ে এক প্রেস ব্রিফিংয়ে তিনি এসব কথা বলেন।\nএসময় আওয়ামী লীগ যুগ্ম সাধারণ সম্পাদক বলেন, ‘সেখানে এমনভাবে তছনছ করা হয়েছে যে সকালে কাপড় পরিবর্তন করবে এমন একটা কাপড় ছিল না। খাবার খাবে এমন কোনও কিছু ছিল না, সব ফেলে দেওয়া হয়েছে। কোনও শিক্ষার্থী ভিসির বাড়িতে এরকম তাণ্ডব চালাতে পারে বলে আমরা বিশ্বাস করি না। যারা এই হামলা চালিয়েছে তারা মুখোশ-হেলমেট পরা ছিল। তারা কারা? গোয়েন্দা সংস্থা তদন্ত করছে, তাদের পরিচয় বেরিয়ে আসবে।’\nনানক বলেন, ‘কোটা সংস্কারের দাবি নিয়ে উদ্ভূত পরিস্থিতি সবাই জানেন। ঢাবি ভিসির বাসভবনে হামলা করে যে তাণ্ডব ও ধ্বংসযজ্ঞ চালানো হয়েছে তা প্রধানমন্ত্রীর দৃষ্টিগোচর হলে তিনি আওয়ামী লীগের সাধারণ সম্পাদক ও সেতুমন্ত্রী ওবায়দুল কাদেরকে আলোচনার জন্য দায়িত্ব দেন। ওবায়দুল কাদেরের নির্দেশ গতকাল রবিবার মধ্যরাতে ঢাবিতে গিয়েছিলাম। আমি সচক্ষে সব দেখলাম। একপর্যায়ে তাদের (আন্দোলনকারীদের) আলোচনার জন্য প্রস্তাব করি। মিডিয়াকেও বিষয়টি জানিয়েছি। আমি মধ্যরাতেই জানিয়েছি আলোচনা হবে। আলোচনার মধ্য দিয়ে শিক্ষাঙ্গনে একটি সুষ্ঠু পরিবেশ ফিরে আসবে। শিক্ষার্থীরা সবাই শিক্ষাঙ্গনে ফিরে যাবে।’\nতিনি বলেন, ‘কোটা পদ্ধতির সংস্কার করতে হলে সরকার ছাড়া কোনও বিকল্প জায়গা নেই। তাই আলোচনায় বসতে হবে। আশা করি কোটা সংস্কারের দাবিতে আন্দোলনকারীরা আলোচনায় বসলে সমাধান হবে। শিক্ষাঙ্গনে ফিরে আসবে সুষ্ঠু পরিবেশ। কোটা পদ্ধতি কোনও স্থায়ী পদ্ধতি নয়, চিরস্থায়ী বন্দোবস্তও নয়। মুক্তিযোদ্ধা ও অন্যান্য যেসব কোটা আছে এসব কোটা যেসব পরিপূর্ণ হয় না তখন জেনারেল পদ্ধতিতে চলে যায়, সেটা আর থাকে না। এই পদ্ধতিতে একসঙ্গে দুটি স্টেজ পার হয়ে আসতে হয়। মেধার পরীক্ষা ও ভাইভা পার হয়ে আসতে হয়। খাতায় কোটা লেখা থাকে না।’\nসংবাদ সম্মেলনে আওয়ামী লীগের সাংগঠনিক সম্পাদক আ.ফ.ম. বাহাউদ্দিন নাছিম, এনামুল হক শামীম, খালিদ মাহমুদ চৌধুরী, উপ-দফতর সম্পাদক বিপ্লব বড়ুয়াসহ অন্যরা উপস্থিত ছিলেন।


অবাক কান্ড, গরুর বাটে মুখ লাগিয়ে দুধ পান করছে ছোট্ট শিশুটি ! ভিডিও দেখলে আপনিও চমকে যাবেন » Ekhonbarta.Com\nপ্রথম পাতা /ভাইরাল/অবাক কান্ড, গরুর বাটে মুখ লাগিয়ে দুধ পান করছে ছোট্ট শিশুটি ! ভিডিও দেখলে আপনিও চমকে যাবেন\nমায়ের ভালোবাসা এবং মায়ের বিকল্প যে একজন মা-ই আবারো প্রমাণ করলো এই ভিডিওটি। মায়ের হয় না কোন জাত, মাতৃত্বের জন্য আলাদা হয় না কোন প্রাণীও। যেমন এই ভিডিওটিতে ঘটল তা দেখে হতবাক হয়ে গেছে সবাই।\nদেখা যাচ্ছে একটি দুগ্ধপোষ্য শিশুকে সরাসরি গরুর দুধের বাট থেকে দুধ পান করানো হচ্ছে। তবে ভিডিওটি দেখে যা বোঝা যাচ্ছে কোন ধর্মীয় গোঁড়ামি থেকেই তার পরিবারের লোকজন এই কাজটি করেছেন, কিন্তু কখনোই এই বয়সের শিশুদের এরকম বিপদের মুখে ঠেলে দেওয়া উচিত নয়।\nএই বয়সে বাচ্ছাকে কোনভাবেই গরুর দুধ এভাবে সরাসরি পান করানো উচিত নয়। যেকোনো কিছু বিপত্তি ঘটতে পারে, শিশুটিকে নিয়ে অবশ্যই কোন ডাক্তারের সাথে পরামর্শ করা উচিত, কিন্তু এই সমস্ত কিছুকে তোয়াক্কা না করেই তার পরিবারের লোকজন এই কাজ করে চলেছেন,যার ফলে অনেকেই অনেক মন্তব্যও প্রকাশ করেছেন।\nএখানে কেউ কেউ এই ভিডিওটি মেনে নিতে পারেননি, আবার কেউ কেউ খুব সহজেই মেনে নিয়েছেন, কারণ বাঙালিরা গোমাতাকে পুজো করে, দেবতা হিসেবে মানে। তাই এই কাজকে কখনওই তাঁরা অসামাজিক কাজ বলতে পারেন না বা মনে করেন না এতে বাচ্চার কোন ক্ষতি হতে পারে।\nতবে এটা মানতেই হবে মাতৃত্বের কোন ধর্ম জাতি ভেদ হয়না। এমনকি শুধুমাত্র গর্ভধারণ করলেই, জন্ম দিলেই মা হওয়া যায় না, জন্ম না দিয়েও মা হওয়া যায়, তার অনেক উদাহরন আমাদের পুরাণ শাস্ত্রে আছে, তা আমরা জানি। তবে এই ভিডিওটি আরও একবার মানুষের মনে মাতৃত্বকে নাড়া দিয়ে যায় একথা মানতেই হবে।


বাঘ বলেই সন্ত্রাস বাড়ছে দেশে, জাতীয় পশু করা হোক গরুকে, প্রস্তাব এই ধর্মগুরুর - NEWZ POLE\nHome শিরোনাম বাঘ বলেই সন্ত্রাস বাড়ছে দেশে, জাতীয় পশু করা হোক গরুকে, প্রস্তাব এই...\nনিউজপোল ডেস্ক: ভারতের জাতীয় পশু বাঘ। এই কারণেই নাকি দেশে সন্ত্রাসবাদ বেড়ে চলেছে বলে দাবি করলেন উদুপির পেজাওয়ার মঠের বিশ্বেসতীর্থ স্বামীজি। এই সমস্যার জন্য তাঁর ঘোষিত সমাধান হল, বাঘ সরিয়ে গরুকে জাতীয় পশু ঘোষণা করা।\nরামদেবের উদ্যোগে উদুপিতে অনুষ্ঠিত ‘সন্ত সমাগম’ অনুষ্ঠানে এসে এই মন্তব্য করেন বিশ্বেসতীর্থ। তাঁর বক্তব্য, গরুকে যদি জাতীয় পশু হিসেবে গ্রহণ করা হয়, তাহলে দেশে আর কোনও সন্ত্রাসবাদী জন্মাবে না। এর পাশাপাশি তিনি জানিয়েছেন, গঙ্গা নদীকে পরিষ্কার করার কাজ আটকে রয়েছে বহুদিন ধরে। সে বিষয়ে তৎপর হওয়া উচিত মানুষের। এছাড়াও অভিন্ন দেওয়ানী বিধি এবং জনসংখ্যা কমানোর বিষয়েও জোর দিতে বলেছেন তিনি। তবে গরুকে জাতীয় পশু করার দাবি যে এই প্রথমবার উঠল, সেটা নয়। গত বছর হিমাচলপ্রদেশ এবং উত্তরাখণ্ড বিধানসভায় রেজোলিউশন পাশ করা হয়েছিল এই বিষয়ে। দুই রাজ্যের তরফে কেন্দ্রীয় সরকারের কাছে আবেদন জানানো হয়েছিল, গরুকে জাতীয় পশু করার জন্য। ২০১৭ সালে রাজস্থান হাইকোর্টের একজন বিচারকও সুপারিশ করেছিলেন গরুকে ভারতের জাতীয় পশু করার জন্য। এর পাশাপাশি তিনি জানিয়েছিলেন, গোহত্যার মতো অপরাধের শাস্তি হওয়া উচিত যাবজ্জীবন কারাদণ্ড।\nউদুপির এই অনুষ্ঠানে গোহত্যার বিরুদ্ধে সওয়াল তোলেন রামদেবও। এই অপরাধের কঠিন শাস্তি দাবি করার পাশাপাশি তিনি জানান, বাবর, হুমায়ূন এবং আকবরের শাসনকালে গোহত্যা নিষিদ্ধ ছিল ভারতে। এর সঙ্গে তিনি দাবি করেন, গোমাংস ভক্ষণই বিশ্ব উষ্ণায়ণের কারণ। আমিষাশীদের তিনি উপদেশ দিয়েছেন, কুকুর, বেড়াল, মুরগি, পাঁঠা যে কোনও মাংস খেতে, কিন্তু গরুর মাংস না খেতে।\nPrevious articleএকটার দাম ২৭৪ টাকা! ভাল চুলের লোভে উকুন কিনে মাথায় পুষছেন মহিলারা\nNext articleঊর্ধ্বতন অফিসারকে গুলি মারার হুমকি দারোগার, বললেন ‘বাড়িতে সাংসদ, মন্ত্রী আছে’\nসাভারকর নয়, ভগৎ সিং–সুখদেব–রাজগুরুদের ভারতরত্ন দিতে মোদীকে চিঠি কং সাংসদের\nকেন গ্রেফতার ভাইরাল ফেরিওয়ালা, জানাল রেল\nসহকর্মীদের টেক্কা দিতে ২০ রোগীকে মারলেন চিকিৎসক!\n‘দিল সে–র আগে আমি শাহরুখকে চিনতামই না’\nসাইকেল চালিয়ে বাঁচান প্রায় দু’লক্ষ কোটি টাকা!


হোয়াইট হাউসে ইফতারে ডেকে মুসলমানদের বেইজ্জতি | আপডেট গাজা\nআপনি বিস্মিত হতে পারেন ইফতার উদযাপন ও ইসরায়েলের মধ্যে সম্পর্ক কি? মুসলমান নেতাদেরকে এরকম লজ্জাজনক পরিস্থিতিতে ফেলার প্রকাশ্য ও অপ্রকাশ্য কারণ কি? এটা কি তাদের আনুগত্য পরখ করার জন্য অথবা তাদের আপোষ করার ক্ষমতা পরখ করার জন্য, নাকি বিশ্বাসঘাতকতা করার জন্য? ইফতারে উপস্থিত মুসলিম নেতারা নিরবই ছিলেন।\nইফতারের দাওয়াতে ইসরাইলি রাষ্ট্রদূত রন ডার্মারও উপস্থিত ছিলেন (কেন?), এবং তিনিই ছিলেন প্রথম বক্তা। তিনি ফিলিস্তিনি, আরব এবং মুসলিমদেরকে নিয়ে কি কথা বলেছেন এটা মনে রাখতে হবে। তিনি বলেন, ‘ফিলিস্তিনিরা ঐতিহ্যগতভাবে যুদ্ধবাজ। এটা আরব বিশ্বের সংস্কৃতি বিশেষ করে তাদের ধর্মের মধ্যে নিহিত।’\nএই লোকটি মুসলমানদের সাথে ইফতারে দাওয়াত পেয়েছে যার সরকার গাজা ধ্বংস করছে! হোয়াইট হাউস থেকে বিজয়ীর গৌরবে টুইট করছে: ‘হোয়াইট হাউসের ইফতার পার্টিতে। ইসরাইলের আত্মরক্ষার অধিকার নিয়ে প্রেসিডেন্ট ওবামার বিবৃতি প্রশংসা করার মত।’\nঅবশ্যই মুসলিম নেতারা কোন টুইট করেন নাই। হোয়াইটে হাউসে দাওয়াত পাওয়া, প্রেসিডেন্টের সাথে দেখা করা তাদের কাছে অনেক সম্মানের ব্যাপার। সম্মানের ব্যাপার? সত্যিই, প্রিয় মুসলিম নেতারা?\nযুক্তরাষ্ট্র ও বিশ্বের সাধারণ মুসলমানরা (ন্যায় বিচার ও মর্যাদার দাবিদার অন্যান্য ধর্মাবলম্বী লোকেরাও) এবং ফিলিস্তিনিরা একটু ভিন্ন দৃষ্টিতেই দেখছে ব্যাপারটিকে।


বিনোদন – Probashi Bangla Tv\nক্যাটরিনাকে বিয়ে করে জীবন নিয়ে যে অনুভূতি ব্যক্ত…\nভিডিও শেয়ারিং প্ল্যাটফর্ম ইউটিউবে ঢালিউড তারকাদের ব্যক্তিগত, পেশাগত জীবন নিয়ে ভিডিও প্রকাশ করেন চলচ্চিত্র নির্মাতা মালেক আফসারী। সম্প্রতি ঢালিউডের এক সময়ের জনপ্রিয় জুটি শাকিব খান ও অপু বিশ্বাসকে নিয়ে একটি ভিডিওতে কথা বলেছেন তিনি। কাজের…\nবড় পর্দায় একসঙ্গে আসছেন অমিতাভ বচ্চন আর শাহরুখ খান! সত্যি? নিজের কানকেই যেমন বিশ্বাস করতে পারছেন না অনেকে। তবে এবার সে সম্ভাবনাই তৈরি হয়েছে। খুব জলদি বলিউডের এই দুই সুপারস্টারের দেখা মিলবে একইসাথে। নিশ্চিত খবর না মিললেও, বলিপাড়ার অন্দরের…\nরূপসী বাংলার কবি জীবনানন্দ দাশের অজানা গল্প নিয়ে নির্মাণ করা হয়েছে ‘ঝরা পালক’ নামের ছবি। এই ছবিতে কবির স্ত্রী লাবণ্যপ্রভার চরিত্রে অভিনয় করেছেন জয়া আহসান। বর্তমানে ছবির প্রচারণায় জয়া ব্যস্ত সময় পার করছেন। সম্প্রতি টাইমস অব ইন্ডিয়াকে…\nপ্রথমবারের মতো র‍্যাম্পে হেঁটেছেন শেহনাজ গিল। নববধূর ঝমকালো পোশাকে দেখা গেছে ‘বিগ বস’খ্যাত তারকাকে। লাল ও সোনালি রঙের ঐতিহ্যবাহীর পোশাকের সঙ্গে ছিল ভারি গয়না। শেহনাজের পরা পোশাকটি ডিজাইন করেছেন সামান্ত চৌহান। ইনস্টাগ্রামে র‍্যাম্পের…\nভৌতিক-কমেডি ঘরাণার ছবি ‘স্ত্রী’তে অভিনয় করে নজর কেড়েছিলেন শ্রদ্ধা কাপুর। ছবিটি ব্যবসাসফলও হয়েছিল। ছবির প্রিক্যুয়েল নির্মাণ করা হচ্ছে। এতে স্ত্রীর ভূমিকাতেই থাকবেন শ্রদ্ধা। আগামী আগস্টে ছবির শুটিং শুরু হতে পারে। বর্তমানে স্পেনে রণবীর…\nপ্রবাসী বাংলা সংবাদ\t জুন ১৯, ২০২২ 0\nবৈশাখীর 'সকালের গানে' গাইবেন জনপ্রিয় কণ্ঠশিল্পী শবনম প্রিয়াংকা। লিটু সোলায়মানের প্রযোজনায় অনুষ্ঠানটি প্রচার হবে সোমবার (২০ জুন) সকাল ৮টা ২০ মিনিটে। অনুষ্ঠানটির প্যানেল প্রযোজক হিসেবে দায়িত্ব পালন করছেন রবিউল হাসান সুজন ও মামুন…\nপ্রবাসী বাংলা সংবাদ\t জুন ১৮, ২০২২ 0\nবিশ্বের সাড়াজাগানো টিভি সিরিজগুলোর একটি ‘গেম অব থ্রোনস’। প্রায় এক দশক ধরে চলেছে এ সিরিজ। এবার বিশেষ প্রতিবেদনে দ্য হলিউড রিপোর্টার জানিয়েছে, ‘গেম অব থ্রোনস’র সিক্যুয়েল আসছে। পর্দায় দেখা যাবে জন স্নো চরিত্র রূপায়নকারী কিট হ্যারিংটনকেও।…\nবৈশাখীর 'সকালের গানে' গাইবেন ইয়াসমিন লাবন্য। লিটু সোলায়মানের প্রযোজনায় অনুষ্ঠানটি প্রচার হবে রবিবার (১৯ জুন) সকাল ৮টা ২০ মিনিটে। ইয়াসমিন লাবন্য মূলত আধুনিক গানের শিল্পী, তবে সব ধরনের গানেই তিনি অভ্যস্ত। এদিন প্রচার হবে তার গাওয়া ৯টি গান।…\nএকক নাটক শূন্যতায় বসবাস\nপ্রবাসী বাংলা সংবাদ\t জুন ১৭, ২০২২ 0\nএক শূন্যতার মাঝে বসবাস করছেন ঢাকা বিশ্ববিদ্যালয়ের চারুকলা বিভাগের শিক্ষক রাশেদ। রাশেদ স্যারের স্ত্রী ও মেয়ে তাকে ছেড়ে চলে গেছেন দেশের বাইরে। ক্লাস নিয়ে, ছবি এঁকে এখন তার দিন কাটে। একাকী শূন্যতার মাঝেই তিনি বাস করেন। অর্পা চারুকলা…\nবিচ্ছেদের গুঞ্জন উড়িয়ে একসঙ্গে সিদ্ধার্থ-কিয়ারা\n'শেরশাহ' ছবির হাত ধরেই তাঁদের প্রেম শুরু। কিন্তু মাস কয়েক আগেই নাকি সেই মিষ্টি সম্পর্কে ইতি টেনেছিলেন কিয়ারা আদভানি ও সিদ্ধার্থ মালহোত্রা। তাদের বিচ্ছেদের গুঞ্জন বি টাউনের অন্দরমহল থেকে রটে গিয়েছিল সোশ্যাল মিডিয়াতেও। স্বাভাবিকভাবেই মন…\n১ ২ ৩ … ৫১৮ Next


Zilion in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Zilion-er byabohar, dose, parshoprotikriya, upokar, bikriya abong sotorkobarta\nZilion 300 Tablet in Bengali\nZilion উপকারিতা এবং ব্যবহার । - Zilion Benefits & Uses in Bengali- Zilion upokarita abong byabohar\nZilion ডোজ এবং ব্যবহারের নিয়ম । - Zilion Dosage & How to Take in Bengali - Zilion dose abong byaboharer niyom\nZilion পার্শ্বপ্রতিক্রিয়া - Zilion Side Effects in Bengali- Zilion parshoprotikriya\nZilion সংশ্লিষ্ট সতর্কবার্তা - Zilion Related Warnings in Bengali- Zilion sonsholisto sotorkobarta\nঅন্য ওষুধের সঙ্গে Zilion -এর মারাত্মক বিক্রিয়া। - Severe Interaction of Zilion with Other Drugs in Bengali- onno osudher songe Zilion-er marattok bikriya\nZilion কনট্রাইনডিকেশন - Zilion Contraindications in Bengali- Zilion kontraindication\nZilion সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Zilion in Bengali- Zilion somporkito praysho gigyasha prosnaboli\nZilion খাদ্য এবং অ্যালকোহলের সঙ্গে Zilion -এর বিক্রিয়া। - Zilion Interactions with Food and Alcohol in Bengali- khaddo abong alchoholer songe Zilion-er bikriya\nZilion উপকারিতা এবং ব্যবহার । - Zilion Benefits & Uses in Bengali - Zilion upokarita abong byabohar\nনিম্নলিখিত বিষয়গুলি চিকিৎসার জন্য Zilion ।\nZilion এর উপাদানগুলি - Zilion Active Ingredients in Bengali - Zilion-er upodanguli\nZilion পার্শ্বপ্রতিক্রিয়া - Zilion Side Effects in Bengali - Zilion parshoprotikriya\nযখন Zilion ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nZilion সংশ্লিষ্ট সতর্কবার্তা - Zilion Related Warnings in Bengali - Zilion sonsholisto sotorkobarta\nগর্ভবতী মহিলাদের জন্য Zilion কি নিরাপদ?\nঅন্তঃসত্ত্বা থাকাকালীন Zilion এর কিছু পার্শ্বপ্রতিক্রিয়া থাকতে পারে। যদি অন্তঃসত্ত্বা থাকাকালীন Zilion এর পার্শ্বপ্রতিক্রিয়া দেখা দেয় তাহলে অবিলম্বে ওষুধ বন্ধ করুন। ফের চালু করার আগে আপনার চিকিৎসকের সঙ্গে পরামর্শ করুন।\nবুকের দুধ খাওয়ানোর সময় কি Zilion নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Zilion এর সামান্য পার্শ্বপ্রতিক্রিয়া অনুভব করতে পারেন। তাহলে তা নেওয়া বন্ধ করুন যতক্ষণ না চিকিৎসকের, সঙ্গে কথা বলছেন। তিনি যা বলেন,সেই মোতাবেক কাজ করুন।\nকিডনির (বৃক্ক) ওপর Zilion-এর প্রভাব কী?\nকিডনির ওপর Zilion -এর খুব সামান্য প্রভাব পড়তে পারে। বেশিরভাগ মানুষই বৃক্ক-এর ওপর কোনও প্রভাব দেখতে পান না।\nলিভারের (যকৃত) ওপর Zilion-এর প্রভাব কী?\nখুব কম ক্ষেত্রেই যকৃৎ-এর ওপর Zilion -এর পার্শ্বপ্রতিক্রিয়া দেখা গিয়েছে।\nহার্টের (হৃদপিণ্ড) ওপর Zilion-এর প্রভাব কী?\nহৃদয় এর ওপর Zilion এর সামান্য পার্শ্বপ্রতিক্রিয়া আছে।\nঅন্য ওষুধের সঙ্গে Zilion -এর মারাত্মক বিক্রিয়া। - Severe Interaction of Zilion with Other Drugs in Bengali - onno osudher songe Zilion-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Zilion একযোগে নেওয়া উচিত নয়।\nZilion কনট্রাইনডিকেশন - Zilion Contraindications in Bengali - Zilion kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Zilion নেবেন না।\nZilion সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Zilion in Bengali - Zilion somporkito praysho gigyasha prosnaboli\nএই Zilion কি অভ্যাস বা আসক্তি হয়ে ওঠে?\nনা, Zilion-এ আসক্ত হওয়ার সুযোগ নেই।\nZilion নেওয়ার পর আপনার ঘুম পেতে পারে। দগাড়ি না চালানোই উচিত।\nহ্যাঁ, তবে চিকিৎসকের সঙ্গে পরামর্শ করে তবে Zilion খাবেন।\nনা, মানসিক অসুস্থতা সারাতে Zilion কার্যকরী হয় না।\nZilion খাদ্য এবং অ্যালকোহলের সঙ্গে Zilion -এর বিক্রিয়া। - Zilion Interactions with Food and Alcohol in Bengali - khaddo abong alchoholer songe Zilion-er bikriya\nখাদ্যের সঙ্গে Zilion -এর বিক্রিয়া ।\nআপনি খাদ্যের সঙ্গে Zilion নিতে পারেন।\nআলকোহল এবং Zilion -এর বিক্রিয়া।\nZilion এবং অ্যালকোহল একসঙ্গে গ্রহণ করলে আপনার স্বাস্থ্যের ওপর তীব্র প্রতিক্রিয়া দেখা দিতে পারে।\nZilion মূল্য এবং প্যাক সাইজ । - Zilion Price and Pack Size in Bengali - Zilion Mulyo abong pack size


কেমন আছেন মিশায়েল শুমাখার? | পাঠক ভাবনা | DW | 07.01.2014\nকেমন আছেন মিশায়েল শুমাখার?\nএভাবেই লিখেছেন সুভাষ চক্রবর্তী, নতুন দিল্লি, ভারত থেকে৷ তিনি আরো লিখেছেন, ইউরোজোনের ১৮তম সদস্য হিসেবে লাটভিয়াকে অন্তর্ভুক্ত করে ইউরোজোনের বিস্তৃতির খবরটি জানলাম আপনাদের ওয়েবপেজের একটি প্রতিবেদন থেকে৷\nএছাড়া, ‘২০১৪ সালে ইউরোপীয় ইউনিয়নের চ্যালেঞ্জ' শীর্ষক ছবিঘরটি থেকে বিস্তারিত জেনে ভালো লাগলো৷ আগামী মে মাসে ইউরোপীয় সংসদ নির্বাচনে ইউরোপীয় ইউনিয়নের ভবিষ্যতের রাজনৈতিক কর্মসূচি নির্ধারণের ক্ষেত্রে ইইউ-র সদস্য রাষ্ট্রগুলি খুবই গুরুত্বপূর্ণ ভূমিকা পালন করবে বলেই মনে করি৷ আর কামনা করি যে, শুমাখার দ্রুত আরোগ্য লাভ করুন৷\n- বন্ধু সুভাষ চক্রবর্তী, আমরা নিশ্চিত যে আপনি এর মধ্যেই জার্মান চ্যান্সেলর আঙ্গেলা ম্যার্কেলের পিঠে চোট পাওয়ার খবরের বিস্তারিত প্রতিবেদনটি পড়েছেন৷ না পড়ে থাকলে তার জন্য লিংক: http://dw.de/p/1Alnb\n- এছাড়া বুধবার, মানে আগামীকালই থাকছে ফর্মুলা ওয়ানের কিংবদন্তি মিশায়েল শুমাখারের বর্তমান শারীরিক অবস্থা নিয়ে একটি রিপোর্ট৷\n- অন্য বন্ধুদের বলছি, আপনারাও লিখুন৷ জানান আপনাদের মতামত৷\nঅন্তরঙ্গ ভালোবাসা নেবেন৷ ডয়চে ভেলে শুধু মিডিয়াই নয়, ডিডাব্লিউ পাঠকদের ব্যক্তি ও সমাজ জীবনের উজ্জ্বল এক বাতিঘরও বটে৷ আমাদের প্রেম, বিরহ, দ্রোহ ও শান্তিতে ডিডাব্লিউ থাকে একজন কাছের মানুষ হয়ে৷ (01.01.2014)\nকি-ওয়ার্ডস মিশায়েল শুমাখার, ডিডাব্লিউ, ম্যার্কেল, ডয়চে ভেলে, ইউরোজোন


ইবোলা ভাইরাস যুক্ত Coca -Cola খাওয়াতে হলো অনেকের মৃত্যু -এই দাবিটি মিথ্যে\nHomeFact ChecksViralইবোলা ভাইরাস যুক্ত Coca -Cola খাওয়াতে হলো অনেকের মৃত্যু? WhatsApp দ্বারা ছড়ালো...\nFact ChecksViralHealth and Wellness\nইবোলা ভাইরাস যুক্ত Coca -Cola খাওয়াতে হলো অনেকের মৃত্যু? WhatsApp দ্বারা ছড়ালো ভুল দাবি\nসম্প্রতি আমাদের কিছু মৃত মহিলা, তরুণী ও একটি পরিবারের সদস্যদের ছবি এসেছে এবং দাবি করা হচ্ছে ইবোলা ভাইরাস যুক্ত Coca-Cola খাওয়াতে এই মানুষদের মৃত্যু হয়েছে।\nছবির সাথে একটি লেখাও রয়েছে যেখানে বলা হয়েছে দয়া করে সমস্ত বন্ধুদের ফরওয়ার্ড করে সাবধান করুন। Coca-Cola, Mountain Dew, Fanta মতো কোল্ড ড্রিঙ্কসে সংস্থার এক কর্মী ইবোলা ভাইরাসের দূষিত রক্ত মিশিয়েছে। অনুরোধ করা হচ্ছে কেউ যেন পান না করে এই কোল্ড ড্রিঙ্কস এখন। হায়দ্রাবাদ পুলিশ এই বিষয়ে অবগত করেছে দেশবাসীকে, এবং এই খবরটি NDTV তেও দেখানো হয়েছে। নিজেও সাবধানে থাকুন এবং পরিবার ও বন্ধু বান্ধবদের সাবধানে রাখুন।\nইবোলা ভাইরাস যুক্ত Coca -Cola খাওয়ার পর অনেকের মৃত্যু হয়েছে এবং যতটা সম্ভব কোল্ড ড্রিঙ্কস খাওয়া বর্জন করা উচিত এই দাবিটির সত্যতা কি জানার জন্য আমরা গুগলে কীওয়ার্ড দিয়ে খোঁজ শুরু করি।\nইবোলা ভাইরাস যুক্ত Coca-Cola খাওয়ার কারণে অনেকের মৃত্যু হয়েছে এই দাবিতে যে ছবি শেয়ার করা হচ্ছে এবং এই বার্তাটি হায়দ্রাবাদ পুলিশ থেকে এসেছে – এই দাবিটি সম্পূর্ণ মিথ্যে\nগুগল খোঁজার পর আমরা হায়দ্রাবাদ পুলিশের একটি সোশ্যাল মিডিয়া পোস্ট পাই যা ২০১৯ সালে করা হয়েছে। এখানে বলা হয়েছে ইবোলা ভাইরাস যুক্ত Coca-Cola খাওয়ার পর অনেকে মারা গেছে এই ধরণের কোনো বার্তা হায়দ্রাবাদ পুলিশ মারফৎ করা হয়নি। এখানে টুইটের সাল দেখে আমরা বুঝতে পারি এই বার্তাটি এর আগেও ছড়িয়েছিলো।\nএবার ইবোলা ভাইরাস যুক্ত Coca-Cola র কারণে অনেকের মৃত্যু হয়েছে এই দাবির সাথে যে ছবিগুলো ছড়িয়েছে তাদের সত্যতা জানার জন্য অনুসন্ধান চালাই।\nপ্রথম ও দ্বিতীয় ছবি\nগুগল রিভার্স ইমেজ দিয়ে খোঁজার পর আমরা পাকিস্তানের একটি ব্লগ পাই Pak101.com নামের। এখানে আমরা ১, ২ নম্বর ছবি দুটি পাই। এই ব্লগটি ২০১৫ সালের ১৬ই সেপ্টেম্বর মাসে প্রকাশিত হয়েছিল। পাকিস্তানের গুজরানওয়ালা নামের একটি স্থানে নকল কোল্ড ড্রিঙ্কসের কারখানা চলছিল যেখানে ক্ষতিকারক রাসায়নিক ও কোলার রং মিশিয়ে তৈরী করা হচ্ছিলো জাল Coca-Cola র মতো জনপ্রিয় সফ্ট ড্রিঙ্কস। স্থানীয় প্রশাসন কারখাতে পৌঁছে সমস্ত মাল ও কারখানাটিকে বাজেয়াপ্ত করে।\nএই ছবিটি আমার বিজেপির সাংসদ রেখা ভার্মার ফেসবুক পোস্টে পাই যেটি দেওয়া হয়েছিল ২০১৮ সালে। রেখা ভার্মার পোস্ট অনুসারে উত্তর প্রদেশের লখিমপুর খিরিতে পথ দুর্ঘটনায় কিছু মানুষের মৃত্যু হয়। ইবোলা ভাইরাস যুক্ত Coca-Cola খাওয়াতে মৃত্যর নামে চরণাও একটি ছবি বিজেপি সাংসদের ফেসবুক পোস্টের।\nগুগল রিভার্স ইমেজ করার পর আমরা Deccan Herald এর একটি রিপোর্ট পাই যেটি ২০১৭ সালের সেপ্টেম্বর মাসে বেরিয়েছিল। তেলেঙ্গানার মামিল্লাগাড্ডার একটি পরিবারের ছয়জন একসাথে আত্মহত্যা করে। সেই ছবি এখন আবার মিথ্যে দাবি সমেত ছড়াচ্ছে।\nপঞ্চম ও ষষ্ঠ ছবি\nএক মহিলা ও একটি তরুণীর ছবিটি আমরা Gorakhpur Times এ পাই। রাপ্তি নদীতে গাড়ী বেসামাল হয়ে পড়ে যায় এবং তাতে দুজনের মৃত্যু হয়। জানা গেছে গাড়ী ডুবে যাওয়ার পর স্থানীয় লোকেদের সহায়তায় তিনজনকে উদ্ধার করা হয়েছিল যার মধ্যে দুজনের মৃত্যু হয়েছিল। এই ঘটনাটি ২০২০ সালের মার্চ মাসের।\nঅর্থাৎ না NDTV না হায়দ্রাবাদ পুলিশের কোনো পোস্ট রয়েছে যেখানে বলা হয়েছে ইবোলা ভাইরাস যুক্ত Coca-Cola খাওয়ার কারণে কারোর মৃত্যু হয়েছে।\nWhatsApp দ্বারা একটি দাবি বর্তমানে ছড়িয়েছে যেখানে বলা হচ্ছে ইবোলা ভাইরাস যুক্ত Coca-Cola খাবার কারণে অনেকের মৃত্যু হয়েছে বেং এই বার্তাটি এসেছে হায়দ্রাবাদ পুলিশের কাছ থেকে ও NDTV তেও নাকি এই খবর দেখিয়েছে। আমাদের অনুসন্ধানে প্রমাণিত হায়দ্রাবাদ পুলিশের তরফ থেকে এই ধরণের কোনো বাড়াটা ছড়ায়নি না NDTV থেকে এই ধরণের কোনো খবর সম্প্রচারিত করা হয়েছে। আর এই দাবিটির সাথে যে ছবিগুলো শেয়ার হচ্ছে তও অপ্রাসঙ্গিক।\nHyderabad Police tweet-https://twitter.com/hydcitypolice/status/1149957568682323969\nGorakhpur Times- https://gorakhpurtimes.com/%E0%A4%B0%E0%A4%BE%E0%A4%AA%E0%A5%8D%E0%A4%A4%E0%A5%80-%E0%A4%A8%E0%A4%A6%E0%A5%80-%E0%A4%AE%E0%A5%87%E0%A4%82-%E0%A4%97%E0%A4%BF%E0%A4%B0%E0%A5%80-%E0%A4%95%E0%A4%BE%E0%A4%B0%E0%A4%A6%E0%A5%8B/\nDeccan Herald- https://www.deccanherald.com/content/633716/six-members-family-die-suicide.html\nBJP MP Facebook post- https://www.facebook.com/rekhaarunvermaMP/posts/1962651157087573\nPrevious articleঅরুণাচল প্রদেশের নাম মুছে দেওয়া হলো কিমিন অঞ্চলে রাস্তা উদ্বোধনের অনুষ্ঠানে?\nNext articleসত্যিই কি বিজেপি বাংলাকে দুইভাগে ভাগ করতে চাইছে? সোশ্যাল মিডিয়াতে ভাইরাল দাবির সত্যতা জানুন\nআমেরিকার রাজনীতি, বাংলার নামে ভাইরাল ভিডিও – সপ্তাহের বাছাই করা ৫টি ফ্যাক্ট-চেক সম্পর্কে জানুন


Moyna Song: এবার পুজোর টুম্পার বদলে বাজবে 'ময়না'! মুক্তি পেল নতুন মিউজিক ভিডিয়ো - Moyna Song: after tumpa sona new Song Moyna released on this puja, see here, Bangla News\nবাংলা নিউজ > বায়োস্কোপ > Moyna Song: এবার পুজোর টুম্পার বদলে বাজবে 'ময়না'! মুক্তি পেল নতুন মিউজিক ভিডিয়ো\nমুক্তি পেল 'ময়না'\nMoyna Song: এবার পুজোর টুম্পার বদলে বাজবে 'ময়না'! মুক্তি পেল নতুন মিউজিক ভিডিয়ো\n১ মিনিটে পড়ুন . Updated: 11 Oct 2021, 05:45 PM IST\nদর্শকদের জন্য এবার পুজোয় নতুন উপহার ‘ময়না’।\n‘টুম্পা সোনা’র ক্রেজ শোনা গিয়েছিলে আট থেকে আশির মুখে। সকলের মুখে সেই গান রীতিমতো এন্থেমে পরিণত হয়েছিল। এবার টিম 'টুম্পা সোনা' নিয়ে এল আরও এটি জমজমাটি মিউজিক ভিডিয়ো। নাম 'ময়না' (Moyna)। তবে নতুন মিউজির ভিডিয়ো টুম্পা সুমনা দাসের জায়গায় রয়েছেন ঋত্বিকা সেন।\nএই পুজোয় মুক্তি পেয়েছে 'ময়না'। এই মিউজিক ভিডিয়োতে ঋত্বিকা সেনের পাশাপাশি অভিনয় করেছেন সায়ন ঘোষ। গানের কথা লিখেছেন ও গেয়েছেন 'টুম্পা সোনা'-র স্রষ্টা সংগীতশিল্পী আরব দে চৌধুরী। সংগীত পরিচালনায় দায়িত্বে ছিলেন অভিষেক সাহা। গানের র‍্যাপ গেয়েছেন জেডবি।\nদেখুন ‘ময়না’র মিউজির ভিডিয়ো-\nরৌনক এন্টারটেইনমেন্টের ব্যনারে, সুশান্ত প্রসাদের প্রযোজনায় ইতিমধ্যে মুক্তি পেয়েছে এই গান। 'টুম্পা সোনা' আজও টেন্ডিং। এরই মধ্যে ‘ময়না’ এসে বাজিমাত করতে শুরু করেছে। রাতারাতি ‘টুম্পা সোনা’ গান যে জনপ্রিয়তার শিখরে পৌছেছিল। এবার পুজোয় টুম্পার জায়গায় বাজবে 'ময়না'!\nMoyna Song Moyna Durga Puja 2021


রব জম্বি শেয়ার 1313 মকিংবার্ড লেনের সমাপ্তির ছবি; 'মুনস্টার্স হাউস - iHorror\nহোম হরর বিনোদন বিনোদন রব জম্বি শেয়ার 1313 মকিংবার্ড লেনের সমাপ্তির ছবি; 'মুনস্টার্স হাউস\nরব জম্বি শেয়ার 1313 মকিংবার্ড লেনের সমাপ্তির ছবি; 'মুনস্টার্স হাউস\nবয় দিস ইজ শেপিং আপ নিসলি\nby ট্রে হিলবার্ন III অক্টোবর 13, 2021 14,018 মতামত\nরব জম্বি তার আসন্ন অভিযোজনের সাথে সত্যতার জন্য যাচ্ছে বলে মনে হচ্ছে মুনস্টাররা। আমরা জম্বি তার ইনস্টাগ্রামের মাধ্যমে বেশ কয়েকটি ছবি ভাগ করে নেওয়ার জন্য চলচ্চিত্রের নির্মাণের কিছুটা অংশ দেখেছি। তার সর্বশেষ তিনি একটি আশ্চর্যজনক ছবি শেয়ার করেছেন মুনস্টার 'বাড়িতে!\n1313 মকিংবার্ড লেন সব শেষ এবং এটি চমত্কারভাবে খাঁটি দেখাচ্ছে। জম্বি বাড়ির বাইরে দাঁড়িয়ে নিজের একটি ছবি শেয়ার করেছেন, যেখানে লেখা ছিল, “হাঙ্গেরি থেকে শুভেচ্ছা, ওরফে 1313 মকিংবার্ড লেন”।\nউৎপাদন মুনস্টাররা হাঙ্গেরিতে নেমে যাচ্ছে এবং জম্বি তার উত্পাদন এলাকাটিকে একটি আসল বাড়ি হিসাবে তৈরি করছে বলে মনে হচ্ছে মুনস্টাররা.\nএ পর্যন্ত, আমরা হারমানের মাথার উপরের অংশ সহ মেকআপ প্রস্থেটিক্স দেখেছি। হারম্যানের চামড়ার দৌড়ের জ্যাকেট দ্য পাঙ্ক রডস, সেট থেকে পোশাকের ছবি এবং আরও অনেক কিছু। আপনি যদি এখনও তাকে অনুসরণ না করেন তবে আপনার অবশ্যই উচিত।\nযখন জোম্বিকে অভিযোজনের দিকে এগিয়ে যাওয়ার ঘোষণা দেওয়া হয়েছিল তখন বেশ বিতর্ক এবং আলোচনা হয়েছিল, কিন্তু একটি অদ্ভুত উপায়ে, এটি উত্পাদনের প্রয়োজনীয়তার ঠিক আকার ধারণ করছে। জম্বি এই সিরিজের আজীবন অনুরাগী মুনস্টারদের পারিবারিক গাড়ি তার ভিডিওতে দেখানো হয়েছে, এবং ড্রাগুলা গানটি এসেছে হারমানের বিখ্যাত রেসার, ড্র্যাগ-উ-লা থেকে।\nআপনি জম্বি সম্পর্কে কি মনে করেন? মুনস্টারদের উত্পাদনের ছবি? আমাদের মন্তব্য বিভাগে আমাদের জানান ফেসবুক এবং টুইটার পেজ।


উইকিপিডিয়া:অধিকারের আবেদন/সফল/রোলব্যাক/২০১২ - উইকিপিডিয়া\n১ Subrata Roy\nঅনুরোধের অবস্থা: সফল\nবাংলা ভাষা তথা উইকি'র প্রতি সুগভীর অনুরাগ, আগ্রহ, ভালবাসা প্রভৃতির সম্মিলনে গড়া অন্তঃমনকে আরো জ্ঞানের রাজ্যে বিলিয়ে দেয়াসহ উইকিকে সমৃদ্ধ ও শক্তিশালী করার লক্ষ্যে জড়িয়ে রয়েছি। সেলক্ষ্যে রোলব্যাক টুলের যথাযথ ব্যবহার ও প্রয়োগের লক্ষ্যেই রোলব্যাকার হিসেবে আমার এ আবেদন। ধন্যবাদ সহযোগে - সুব্রত রায় (আলাপ) ১৯:৫৪, ৯ ফেব্রুয়ারি ২০১২ (ইউটিসি)\nকরা হয়েছে। :) — তানভির • আলাপ • ২০:৩২, ৯ ফেব্রুয়ারি ২০১২ (ইউটিসি)\nআমি বিগত তিন বছর ধরে বাংলা উইকিপিডিয়ার সাথে সম্পৃক্ত আছি এবং নিয়মিত অবদান রেখে আসছি। উইকিপিডিয়ায় আমার ১০,০০০-এরও বেশি সম্পাদনা রয়েছে এবং উইকিপিডিয়াকে সমৃদ্ধ, শক্তিশালী ও বিভিন্ন গঠনমূলক কাজে অবদান রেখে আসছি। তাই রোলব্যাক টুলটি পাবার জন্য আবেদন করছি, যাতে আমার কাজগুলো দ্রুতভাবে করতে পারি। ধন্যবাদ। - ইয়াহিয়া (আলাপ) ১৮:১৮, ১৭ জুন ২০১২ (ইউটিসি)\nকরা হয়েছে, স্বাগতম! — তানভির • আলাপ • ১৮:২৩, ১৭ জুন ২০১২ (ইউটিসি)\nবিশ্ববিদ্যালয় জীবনের শুরু থেকেই ইংরেজি ও বাংলা ভাষার উইকিপিডিয়া, উইকিঅভিধানসহ শয়ের অধিক ভাষার প্রকল্পে গঠনমূলক কাজের চেষ্টা করে যাচ্ছি। সামান্যসংখ্যক কিছু সম্পাদনা ও উইকিমূল্যবোধ সর্ম্পকে জানাশোনা আছে বলে মনে করি। বাংলা উইকিপিডিয়াকে নিবন্ধগত ও গুনগতভাবে সমৃদ্ধ, শক্তিশালী করতে তীব্রভাবে আগ্রহী। রোলব্যাক টুল ব্যবহারের মাধ্যমে কাজের বৈচিত্র্যতা আনা ও সহজেই করার চেষ্টা করতে পারি; তাই এই ধরনের অধিকার পাবার জন্য উইকি আবেদন করছি, যাতে উইকিপিডিয়ার জন্য আমার ছোটখাট কাজগুলো সহজেই দ্রুতভাবে করতে পারি। অনুমোদনের অপেক্ষায় --আশা (আলাপ) ১৬:৫৫, ২৫ জুন ২০১২ (ইউটিসি) আশা (আলাপ) ১৬:৫৫, ২৫ জুন ২০১২ (ইউটিসি)\nকরা হয়েছে। রোলব্যাকার হিসেবে স্বাগতম! — তানভির • আলাপ • ১৮:১৫, ২৫ জুন ২০১২ (ইউটিসি)\nবাংলা উইকিপিডিয়াতে ২০০৮ সাল থেকে সক্রিয় ভাবে কাজ করার চেষ্টা করে যাচ্ছি। উইকিডিয়ায় নিবন্ধ তৈরী এবং সম্পাদনার ক্ষেত্রে আরো সহজ এবং দ্রুতশীল করার জন্য আমার রোলব্যাক অধিকার প্রয়োজন। উইকিপিডিয়াতে আমার ৩ হাজারের বেশি নিবন্ধ আছে। আশা করছি এই অধিকারটি উইকিপিডিয়া সমৃদ্ধকরণের ক্ষেত্রে এবং অপেক্ষাকৃত কম সময়ে কাজগুলো সম্পন্ন করতে বিশেষ সহায়ক হবে । -- নুরুন্নবী চৌধুরী হাছিব • আলাপ • ১০:৫৯, ২৬ জুলাই ২০১২ (ইউটিসি)\n‘উইকিডিয়ায় নিবন্ধ তৈরী এবং সম্পাদনার ক্ষেত্রে’ রোলব্যাকের কোনোই ভূমিকা নেই। রোলব্যাকের ব্যবহার হয় মূলত ধ্বংসপ্রবণতা রোধে। আপনি কি ধ্বংসপ্রবণতা রোধেই রোলব্যাক অধিকার পাবার আবেদন করেছেন? ধন্যবাদ। — তানভির • আলাপ • ১১:০৮, ২৬ জুলাই ২০১২ (ইউটিসি)\nধন্যবাদ..আমি আসলে ধ্বংসপ্রবণতা রোধেই রোলব্যাক অধিকার পাবার আবেদন করেছি..এ লাইনটা যুক্ত ছিলো..প্রিভিউ দেখার সময় আর খেয়াল করিনি..কিন্তু এখন দেখি লাইনটা নেই..যাই হোক..এখন আবার লাইনটা যুক্ত করে দিলাম..--নুরুন্নবী চৌধুরী হাছিব • আলাপ • ১৭:০৬, ২৬ জুলাই ২০১২ (ইউটিসি)\nকরা হয়েছে; রোলব্যাকার হিসেবে স্বাগতম। — তানভির • আলাপ • ১৭:১৮, ২৬ জুলাই ২০১২ (ইউটিসি)\nআমি উইকিপিডিয়াতে বেশ কয়েক মাস ধরে কাজ করি। কাজ করতে যেয়ে বিভিন্ন ক্ষেত্রে ধ্বংসপ্রবণতা লক্ষ্য করছি । উইকিপিডিয়ার এই ধ্বংসপ্রবণতা রোধেও কাজ করার চেষ্টা করছি । কাজটি যাতে সহজে করতে পারি, তাই রোলব্যাক পাবার জন্য আবেদন করছি। ধন্যবাদ। Leemon2010 (আলাপ) ২৩:৪১, ২৪ নভেম্বর ২০১২ (ইউটিসি)\nকরা হয়েছে--বেলায়েত (আলাপ | অবদান) ১৬:১৬, ২১ ডিসেম্বর ২০১২ (ইউটিসি)\n'https://bn.wikipedia.org/w/index.php?title=উইকিপিডিয়া:অধিকারের_আবেদন/সফল/রোলব্যাক/২০১২&oldid=1621562' থেকে আনীত\nএ পৃষ্ঠায় শেষ পরিবর্তন হয়েছিল ১২:৩৭টার সময়, ১১ মে ২০১৪ তারিখে।


পক্ষপাতদুষ্ট স্পিরিট অব ক্রিকেট – খেলা ৭১\nবিশেষ করে যখন র‌্যাংক টার্নার বানানো হয়, তিনি কোথা থেকে যেন উড়ে এসে জুড়ে বসেন। আবার বিষয়টা যখন উপমহাদেশীয় দলের ফলাফল আসে, তখন তিনি বেশি সরব হন। কিন্তু, তিনি নীরব থাকেন পেস-ট্র্যাকের ক্ষেত্রে। নিউজিল্যান্ড-অস্ট্রেলিয়ার ঘাসে ঢাকা উইকেটের খেলা ম্যাচগুলোর সময় তাঁকে খুঁজে পাওয়া যায় না - তখন তিনি ঘুমিয়ে থাকেন।\nBy কাওসার মুজিব অপূর্ব\t Last updated Feb 26, 2021\nএই ভদ্রলোককে আমি কখনো দেখি নি। আমি বিশ্বাস করি, কেউই কোনোদিনও দেখেননি। তারপরও ক্রিকেট ম্যাচ হলে উঠতে বসতে তাঁর প্রসঙ্গ আসে। অনেক তর্ক বিতর্ক হয়। অন্যরকম কিছু ঘটলেই সব নষ্ট হয়ে গেল বলে রব ওঠে।\nআমি ভাবি এই ‘ক্রিকেট স্পিরিট’ কিংবা স্পিরিট অব ক্রিকেট ভদ্রলোকটা সম্ভবত খুব প্রতাপশালী একজন। সব জায়গায়ই তাকে নিয়ে আলোচনা হয়। আবার ভাবি তিনি সম্ভবত খুবই ঠুনকো কেউ। না হয়, একটু এদিক সেদিক হলেই কেন ক্রিকেটের স্পিরিট নষ্ট হয়ে যাবে।\nবিশেষ করে যখন র‌্যাংক টার্নার বানানো হয়, তিনি কোথা থেকে যেন উড়ে এসে জুড়ে বসেন। আবার বিষয়টা যখন উপমহাদেশীয় দলের ফলাফল আসে, তখন তিনি বেশি সরব হন। কিন্তু, তিনি নীরব থাকেন পেস-ট্র্যাকের ক্ষেত্রে। নিউজিল্যান্ড-অস্ট্রেলিয়ার ঘাসে ঢাকা উইকেটের খেলা ম্যাচগুলোর সময় তাঁকে খুঁজে পাওয়া যায় না – তখন তিনি ঘুমিয়ে থাকেন।\nআচ্ছা তিনি এক পক্ষপাতদুষ্ট কেন!\nকথা গুলো বলছি আহমেদাবাদ টেস্টের প্রসঙ্গে। টেস্টে স্পিনে ত্রাস ছড়িয়ে ভারত দুই দিনেরও কম সময়ের মধ্যে জিতে গেছে। জয়টা এসেছে ১০ ব্যবধানে। ইংল্যান্ডের যে ২০ টা উইকেট গেছে তাঁর ১৯ টিই নিয়েছেন ভারতীয় স্পিনাররা। ১৪০ ওভারে শেষ হওয়া ম্যাচে যে ৩০ টি উইকেট গেছে তাঁর মধ্যে ২৮ টি পেয়েছেন স্পিনাররা।\nজো রুটের মত পার্টটাইম অফস্পিনাররাও পাঁচ উইকেট পেলেন আট রানের বিনিময়ে। আর এখানেই যত সমস্যা। কেউ কেউ ভয় পেলেন, এমন স্পিন নির্ভর উইকেটের কারণে না আবার আইসিসি ডিমেরিট পয়েন্ট দিয়ে বসে! কেউ কেউ নিজেদের টিম ম্যানেজমেন্টেরই ঘোর সমালোচনা করলেন। তবে, সবচেয়ে বেশি আলোচনা হল ক্রিকেটের স্পিরিট নিয়ে। পান থেকে চুন খসলেই তো নাকি তাঁর সম্ভ্রমহানি ঘটে। বিশেষ করে রিকি পন্টিং আর মাইকেল ভনের মত অস্ট্রেলিয়ান আর ইংলিশ কিংবদন্তিদের যেন মাথায় আগুন ধরে গেল।\nআচ্ছা এই ক্রিকেটের স্পিরিট ভদ্রলোকটা কে!\nক্রিকেটের স্পিরিট কথাটা এসেছে পাশ্চাত্যের ক্রিকেট লিখিয়েদের হাত ধরে। আরো নির্দিষ্ট করে বললে ইংরেজদের হাত ধরে কথাটির উৎপত্তি। যেহেতু সেখানেই খেলাটির জন্ম, তাই তাঁরা সব কিছু নিজেদের মত করে, মানে ইংলিশ বা অস্ট্রেলিয়ান কন্ডিশনের মত দেখতে অভ্যস্ত। আরো স্পষ্ট করে বললে, পেস-বান্ধব উইকেটের বাইরে তাঁরা কিছু দেখতে অভ্যস্ত নন।\nতাই, টেস্টের আর্লি পেস মুভমেন্ট সেখানে টেস্ট ক্রিকেটের সৌন্দর্য, আর আর্লি টার্ন ক্রিকেট স্পিরিটের স্খলন। অ-উপমহাদেশীয় দেশগুলো যেহেতু এমন উইকেটের সাথে পরিচিত হয়, তাই তাঁদের মতে এটাই ক্রিকেট স্পিরিটের বিরোধী। মানে, নাচতে না জানলে উঠান বাঁকা আর কি! যেহেতু আমরা সবাই এমন ক্রিকেট সাহিত্য ও লেখালেখি পড়েই বড় হয়েছি, কিংবা আমরা যারা লেখালিখি করি, তারাও এসব লেখাই অনুসরণ করি, তাই ইংরেজদের এই ফর্মুলাকে আমরা আপ্তবাক্য বলে মেনে নেই।\nএবার আসি আহমেদাবাদ টেস্টের উইকেটের প্রসঙ্গে। মোরেতার এই মাঠটায় এমনিতেই টেস্টটা ছিল দিবারাত্রীর টেস্ট, তাঁর ওপর গোলাপি বলের খেলা। ফলে এই উইকেটে সন্দেহজনক মাত্রার আন-ইভেন বাউন্স, টার্ন থাকবেই। মানে, এই স্পিন যে সিলেবাসের বাইরে যাবে – সেটা না বলে দিলেও চলে।\nপেস ধরে এমন ট্র্যাকে যেমন ব্যাটসম্যানের টেকনিক ভাল থাকলে তিনি রান পাবেন, তেমনি স্পিনিং উইকেটেও টেকনিক ভাল থাকলে রান পাবেন। ইংলিশ ব্যাটসম্যানদের টেকনিক নিয়ে প্রশ্ন তুলছি না, কিন্তু স্পিনে যে তাঁরা দুর্বল, এসব উইকেট, এসব ট্র্যাকে খেলতে যে তাঁদের অনভ্যস্ততা আছে – সে নতুন কোনো ব্যাপার নয়।\nউপমহাদেশের বাইরের ক্রিকেটারদের এই স্পিনিং উইকেটে খেলার টেকনিকটা প্রাকৃতিক কারণেই খুব একটা ভাল জানা নেই। তাই উইকেটের ওপর দোষ চাপিয়ে, কখনো ক্রিকেটের স্পিরিট নামক ভদ্রলোকটিকে টেনে এনে বেঁচে যেতে চান তাঁরা।\nক্রিকইনফোতে একজনের মন্তব্য খুব মনে ধরলো। তিনি লিখেছেন, ‘এমনটি টেনিসও ভিন্ন ভিন্ন তিন ধরণের কোর্টে খেলা হয়। পিচে বৈচিত্র, কন্ডিশন এই ব্যাপারগুলো না থাকলে খেলাটাই তো একঘেঁয়ে মনে হবে। কেউ ঘাসের কোর্টে চ্যাম্পিয়ন, কেউ মাটির কোর্টে। তারপরও তারা গ্রেট খেলোয়াড়।’\nআহমেদাবাদ টেস্টের ক্ষেত্রেও এই কথাটাই সম্ভবত সবচেয়ে বেশি কার্যকর। ইংল্যান্ড তাঁদের স্পিন দুর্বলতার কাছেই মার খেয়েছে। আজহারউদ্দীনের সময় থেকে ভারতে এই দশা বিভিন্ন দলের হয়ে আসছে। এখানে ক্রিকেটের স্পিরিটকে টেনে এনে ব্যাটসম্যানদের দায় এড়ানোটাকে চাইলে ‘শাক দিয়ে মাছ ঢাকা’র সাথে তুলনা করা যায়! ভদ্রলোককে ঘুমাতে দিন, তাঁকে শুধু শুধু টেনে আনবেন না সব জায়গায়।\nআহমেদাবাদ টেস্টক্রিকেট স্পিরিটভারত-ইংল্যান্ডর‌্যাংক টার্নারস্পিরিট অব ক্রিকেট


অভ্র সাপোর্টার টিশার্ট তৈরী! আপনারটা সংগ্রহ করুন আজই! – আমার ঠিকানা…\nঅভ্র’র টিশার্ট তৈরী উদ্যোগটা হয়তো বাস্তব রূপ পেত না যদি ভবঘুরে, মামুন সৃজন ভাই, সেলিম রাজদের মত মানুষ সর্বক্ষণ পাশে না থাকতেন। বিশেষভাবে বলতে হয় মাহমুদ হোসেন সাহেবের কথা যিনি এ কাজের জন্য মামুন ভাইকে সাহস যুগিয়েছেন সর্বক্ষণ। এছাড়াও সহকর্মী “বাপ্পী (গ্রাফিক্স ডিজাইনার)” যিনি এই উদ্যোগ থেকে শুরু করে বাস্তবায়ন পর্যন্ত সবসমই সাথে ছিলেন তার কথাও না বললে অন্যায় হবে। কৃতজ্ঞতা প্রকাশ করার প্রয়াস পাচ্ছি যারা এ উদ্যোগটাকে প্রত্যক্ষ বা পরোক্ষভাবে সমর্থন জুগিয়েছেন এবং এখনো জোগাচ্ছেন। তাদের কথাও অস্বীকার করা যাবে না যারা এ উদ্যোগের বিরোধিতা করেছেন। কেননা, বিপত্তি না থাকলেতো জয়ের আনন্দ থাকে না!\nShare the post "অভ্র সাপোর্টার টিশার্ট তৈরী! আপনারটা সংগ্রহ করুন আজই!"\n← মুভি রিভিউঃ কাইটস & ওয়াটারহর্স → শোয়েব আখতার ও শোয়েব মালিক আবার পাকিস্তান দলে!\n9 replies on “অভ্র সাপোর্টার টিশার্ট তৈরী! আপনারটা সংগ্রহ করুন আজই!”\nমে 28, 2010 at 9:37 অপরাহ্ন\nমে 28, 2010 at 9:44 অপরাহ্ন\nখুশির সংবাদ সবার জন্যই!\nমে 28, 2010 at 10:37 অপরাহ্ন\nআমরা গাজীপুর এর বাসী কিবাবে পাব ?\nমে 28, 2010 at 10:53 অপরাহ্ন\nরংবেরং ভাইকে পারসোনালি বলুন যেন কুরিয়ার করে দেয়। যদি তিনি রাজি হন তাহলে তো হলই! নাহলে তারকাছ থেকে ডাইরেক্ট সংগ্রহ করুন।\nমে 29, 2010 at 9:44 পূর্বাহ্ন\nগাজীপুর থেকে সংগ্রহ করার জন্য যোগাযোগ করুন 01713175433 নম্বরে\nমে 29, 2010 at 11:40 পূর্বাহ্ন\nটাকা কিভাবে দিব ?\nমে 29, 2010 at 12:58 অপরাহ্ন\nযার কাছ থেকে কিনবা তাকে ডাইরেক্ট হাতে হাতে দিয়া দিবা! খেল খতম পয়সা হজম!\nমে 29, 2010 at 9:13 অপরাহ্ন\nএই উদ্যোগের জন্য সংশ্লিষ্ট সবাইকে ধন্যবাদ। আমিও আজ ২টা টি শার্টের অর্ডার দিলাম।\nমে 29, 2010 at 11:43 অপরাহ্ন\nফোনে দিয়েছেন অর্ডার?


প্রকাশিত: ২১ নভেম্বর ২০১৮ বুধবার, ০৮:১৬ পিএম\nসশস্ত্র বাহিনী দিবস উপলক্ষে প্রতিবছরই ২১ নভেম্বর সেনাকেুঞ্জে অনুষ্ঠান আয়োজন করা হয়। দেশের সুশীল সমাজ, রাজনৈতিক ব্যক্তিত্ব, গুণীজনসহ বিভিন্ন শ্রেণী-পেশার মানুষকে এই অনুষ্ঠানে আমন্ত্রণ জানানো হয়। সেনাকুঞ্জ পরিণত হয় এক মিলন মেলায়। দেশের সব রাজনৈতিক দলের নেতৃবৃন্দ উপস্থিত থাকলেও গত পাঁচ বছর ধরে বিএনপির স্থায়ী কমিটির সদস্য সাবেক সেনাপ্রধান লে. জে. (অব.) মাহবুবুর রহমান ছাড়া বিএনপির শীর্ষ কোনো নেতা সেনাকুঞ্জে যাননি। খালেদা জিয়াকে সেনাবাহিনীর বাড়ি থেকে উঠিয়ে দেওয়ার পর এতদিন ধরে সেনাকুঞ্জের অনুষ্ঠান এক অর্থে বর্জন করে এসেছে বিএনপি। কোনো নেতাকর্মীর সেখানে না যাওয়ার কঠোর নির্দেশ ছিল বলেই জানা যায়। এবারই তার ব্যতিক্রম ঘটল। আজ সেনাকুঞ্জের অনুষ্ঠানে কিছুক্ষণের জন্য হাজির হয়েছিলেন বিএনপির মহাসচিব মির্জা ফখরুল ইসলাম আলমগীর।\nচলতি বছরের ৮ ফেব্রুয়ারি দুর্নীতির মামলায় দণ্ডিত হয়ে বেগম জিয়ার কারাবন্দী হওয়ার হওয়ার পর এটিই সশস্ত্র বাহিনী দিবসের প্রথম অনুষ্ঠান। আর সেখানেই বিএনপির মহাসচিবের উপস্থিতি নিয়ে দলটিতে চলছে তোলপাড়।\nজানা গেছে, বিএনপির একজন সিনিয়র নেতা মির্জা ফখরুলের সেনাকুঞ্জে যাওয়া নিয়ে আপত্তি তুলেছিলেন। অনুষ্ঠানে না যেতে বিএনপি মহাসচিবকে তিনি অনুরোধ করেন। কিন্তু মির্জা ফখরুল ইসলাম তাঁকে বলেন, নির্বাচনের আগে সশস্ত্র বাহিনীর অনুষ্ঠানে যাওয়াকে তিনি গুরুত্বপূর্ণ বলে মনে করেন।\nমির্জা ফখরুল ইসলাম আলমগীর সশস্ত্র বাহিনীর অনুষ্ঠানে গিয়ে কিছুক্ষণ সেখানে অবস্থান করেন। সেখান থেকে বের হওয়ার পরপরই লন্ডন থেকে বিএনপির ভারপ্রাপ্ত চেয়ারম্যান তারেক জিয়ার ফোন আসে তাঁর কাছে। তারেক জিয়া বিএনপির মহাসচিবের সেনাকুঞ্জে যাওয়ায় তীব্র প্রতিক্রিয়া ব্যক্ত করেন। মির্জা ফখরুলের কাছে তিনি জানতে চান, এমন সিদ্ধান্ত নেওয়ার আগে কেন তাঁর কাছ থেকে অনুমতি নেওয়া হয়নি? অবশ্য মির্জা ফখরুল ইসলাম আলমগীর এর কোনো তাৎক্ষণিক প্রতিক্রিয়া জানাননি।\nবিষয়: মির্জা-ফখরুল , বিএনপি , তারেক-জিয়া


ভগবান হনুমান ৪.৩৩ লক্ষ টাকা কর ফাঁকি দিয়েছেন! -Deshebideshe\nগড় রেটিং: 1.8/5 (9 টি ভোট গৃহিত হয়েছে)\nভগবান হনুমান ৪.৩৩ লক্ষ টাকা কর ফাঁকি দিয়েছেন!\nসাধারণত শুনে এসেছেন বড় বড় শিল্পপতিরা কিংবা অভিনেতা অভিনেত্রীরা কর ফাঁকি দেন। মাঝে মাঝে তাঁদের নামে এই কর ফাঁকি দেওয়ার নোটিসও পড়ে বলে শোনা যায়। কিন্তু এবার ছাপিয়ে গেল সব কিছু। কর ফাঁকি দিয়েছেন নাকি স্বয়ং ভগবান হনুমান! তাও আবার একটু আধটু নয়, ৪.৩৩ লক্ষ টাকা!\nবিহারের আরা শহরে ভগবান হনুমানের নামে কর ফাঁকির নোটিস পড়েছে! নোটিসে তাঁকে বলা হচ্ছে, তিনি যেন খুব তাড়াতাড়ি ৪.৩৩ লক্ষ টাকা কর জমা দেন! এই প্রসঙ্গে IANS-এর এক কর্তা জানিয়েছেন যে, ভগবান হনুমানের সম্পত্তির ৪.৩৩ লক্ষ টাকা কর বাকি পড়ে রয়েছে। যা তাঁকে আরা নগর নিগমের কাছে জমা দিতে হবে।\nএই প্রসঙ্গে আরা মিউনিসিপ্যাল কর্পোরেশনের পক্ষ থেকে জানা গিয়েছে, ভগবান হনুমানের নামে 'বড়ি মথিয়া' শহরে ৩টি সম্পত্তি রয়েছে। মন্দির কর্তৃপক্ষকে বারবার বলা হয়েছে যেন তারা কর দিয়ে দেয়। কিন্তু তা আজও জমা পড়েনি। ফেব্রুয়ারিতে রোহতাস জেলার নিম্ন আদালত ভগবান হনুমানের নামে সমন জারি করেছে। ভগবানের নামে নোটিসের নজির এই প্রথমবার নয়। এর আগে লোহিয়া নগর এলাকায় রাস্তার পাশে মন্দির গড়ার জন্য বজরঙ্গবলির নামে সীমালঙ্ঘন নোটিস জারি করেছিল বেগুসরাই জেলা।


February 3, 2021 - NewzWhois\nadmin4weeks ago\tঅর্থনিতি, সারাদেশ 14\nমহামারিতেও রেকর্ড পরিমাণ কল্যাণ সুবিধা পেয়েছেন শিক্ষক-কর্মচারীরা!\nশিক্ষা মন্ত্রণালয়ের অধীনস্থ বেসরকারি শিক্ষা প্রতিষ্ঠান শিক্ষক-কর্মচারী কল্যাণ ট্রাস্ট জানিয়েছে, বৈশ্বিক মহামারি কোভিড-১৯ মহামারীর মধ্যেও গত কয়েক মাসে অবসরপ্রাপ্ত শিক্ষক-কর্মচারীদের কল্যাণ সুবিধার অর্থ দেয়া হয়েছে। বুধবার (৩ ফেব্রুয়ারি) এক গণমাধ্যমে পাঠানো এক বিজ্ঞপ্তিতে এ তথ্য জানিয়েছে তারা। বিজ্ঞপ্তিতে বলা হয়েছে, বেসরকারি কল্যাণ ট্রাস্ট এমপিওভুক্ত স্কুল, কলেজ, মাদ্রাসা ও কারিগরি শিক্ষা …\nকাবা শরিফের আঙিনায় মার্বেল পাথরের টাইলস স্থাপন!\nমসজিদে হারামের অভ্যন্তরে মূল কাবা শরিফের চারপাশে তাওয়াফ চত্বরের দেড়শ বর্গমিটার জায়গা জুড়ে প্রতিস্থাপন করা হয়েছে মূল্যবান মার্বেল পাথরের টাইলস। দুই পবিত্র মসজিদের দায়িত্বশীল কর্তৃপক্ষ এক বিবৃতিতে এ তথ্য জানিয়েছেন। খবর আল-আরাবিয়া ডটনেট। ‘হারামাইন জেনারেল প্রেসিডেন্সি’র বিবৃতিতে বলা হয়েছে, কাবা শরিফের চারপাশে দেড়শ মিটার তাওয়াফ চত্বরে স্থাপিত আগের মার্বেল পাথরের …\nadmin4weeks ago\tবাংলা টিপস 11\n২০২২ সালে ঢাকা-কক্সবাজার রেলযোগাযোগ শুরু: রেলমন্ত্রী!\nবাংলাদেশ রেলে যুক্ত হচ্ছে যুক্তরাষ্ট্র থেকে আনা উচ্চগতি সম্পন্ন ৪০টি ব্রডগেজ ইঞ্জিন। যার গতি হবে ঘণ্টায় ১৩০ কিলোমিটার। দ্রুতগতির এসব ইঞ্জিন আসা শুরু হবে আগামী মাসেই (মার্চ)। পাশাপাশি কোরিয়া থেকে আনা হবে উচ্চ গতি সম্পন্ন ৮টি মিটারগেজ ইঞ্জিন। এছাড়া কক্সবাজারের সঙ্গে সারা দেশের রেল যোগাযোগ শুরু হবে আগামী বছরের শেষে …\nক্যামেরার সামনে হু হু করে কেঁদে উঠলেন শিল্পা শেট্টি!\nadmin4weeks ago\tবিনোদোন 14\n১৪ বছরেও বসেনি ডাস্টবিন, বিশ্ববিদ্যালয়েই পুড়ছে আর্বজনা!\nযশোর বিজ্ঞান ও প্রযুক্তি বিশ্ববিদ্যালয় (যবিপ্রবি) একটি নতুন বিশ্ববিদ্যালয় হিসেবে শিক্ষা, গবেষণা ও অবকাঠামোগত দিক থেকে উন্নয়নে অনেকটা এগিয়ে থাকলেও গত চৌদ্দ বছরে বিশ্ববিদ্যালয় প্রাঙ্গণে বসানো হয়নি কোনো ডাস্টবিন, নেই ময়লা ফেলার আলাদা স্থান। সাধারণ শিক্ষার্থীসহ বিশ্ববিদ্যালয় পরিবারের সদস্যরা যেখানে-সেখানেই ফেলছে ময়লা। পাশাপাশি বিশ্ববিদ্যালয়ের ময়লা আর্বজনাগুলো পোড়ানো হচ্ছে বিশ্ববিদ্যালয়ের অভ্যন্তরে, …\nমাধ্যমিকে শিক্ষক পদোন্নতির তালিকা পরিবর্তন!\nসরকারি মাধ্যমিক বিদ্যালয়ে সহকারী শিক্ষকদের ‘সিনিয়র শিক্ষক’ পদে পদোন্নতির সংশোধিত খসড়া তালিকা তৈরি করা হয়েছে। সম্প্রতি এ তালিকা মাধ্যমিক ও উচ্চ শিক্ষা অধিদফতর (মাউশি) থেকে শিক্ষা মন্ত্রণালয়ে পাঠানো হয়েছে। সহকারী শিক্ষকদের পদোন্নতির মধ্য দিয়ে প্রথম শ্রেণির নন-ক্যাডার শিক্ষক পদে পদোন্নতি দেয়া হবে। ২০০৯ সাল পর্যন্ত যারা যোগদান করেছেন তাদের মধ্য …\nপ্রাথমিক শিক্ষকদের বেতন ১৩তম গ্রেডে!\nছেলে কৃশিবকে নতুন রুপে সাজালেন অভিনেত্রী পূজা ব‍্যানার্জী!


ময়মনসিংহে পানিতে ডুবে তিন শিশুর মৃত্যু – newsnow24.com\nপ্রকাশিতঃ এপ্রিল ১৪, ২০২১ 18 0\nময়মনসিংহ ব্যুরো: ময়মনসিংহে খেলতে গিয়ে তিন শিশুর পানিতে ডুবে মৃত্যু হয়েছে। বুধবার (১৪ এপ্রিল) দুপুরে নগরীর শিল্পাচার্য জয়নুল আবেদিন উদ্যান সংলগ্ন ব্রহ্মপুত্র নদে এ ঘটনা ঘটে। তাদের মরদেহ উদ্ধার করেছেন ফায়ার সার্ভিসের কর্মীরা।\nতারা হলো নগরীর সানকিপাড়া এলাকার নাসিমের ছেলে মো. সায়েম (৭), একই এলাকার রতন মিয়ার ছেলে মো. আহাদ (১০) ও শহীদুল ইসলামের ছেলে মো. জিহাদ (৮)।\nতাদের মৃত্যুর বিষয়টি নিশ্চিত করেছেন ময়মনসিংহ মেডিকেল কলেজ হাসপাতালের ৩১ নম্বর ওয়ার্ডে কর্তব্যরত চিকিৎসক কাফিয়া ফেরদৌসী।\nতিনি বলেন, দুপুর ২টা ১২ মিনিটে একসঙ্গে দুই শিশুকে মৃত অবস্থায় হাসপাতালে নিয়ে আসেন স্বজনরা। তারপর ১৪ মিনিট পর আরও এক শিশুকে মৃত অবস্থায় আনা হয়।\nময়মনসিংহ ফায়ার সার্ভিস ও সিভিল ডিফেন্সের ইউনিট লিডার মজিবুর রহমান বলেন, জয়নুল আবেদিন উদ্যান সংলগ্ন ব্রহ্মপুত্র নদে পাঁচজন শিশু খেলতে পানিতে নামে। পরে তাদের মধ্যে দুজন পানি থেকে উঠতে সক্ষম হলেও বাকি তিনজন পানিতে ডুবে যায়। খবর পেয়ে ফায়ার সার্ভিসের ডুবুরি ইউনিট ঘটনাস্থলে গিয়ে ওই তিন শিশুকে উদ্ধার করে হাসপাতালে নেন।\nপানিতে ডুবে মৃত্যুশিশু মত্যু


Rising at the speed ofastorm falling at the speed ofameteor\n১৫ মে, ২০২২ ১১:২৪\nআওয়ামী লীগে দ্রুত উত্থান ও পতন হয় সাবেক তথ্য প্রতিমন্ত্রী ডা. মুরাদ হাসান, সাবেক ক্রীড়া উপমন্ত্রী আরিফ খান জয় এবং গাজীপুর সিটি করপোরেশনের সাবেক মেয়র জাহাঙ্গীর আলমের। ছবি কোলাজ: নিউজবাংলা\nআওয়ামী লীগে এবং সরকারে ডা. মুরাদ হাসান, আরিফ খান জয় এবং জাহাঙ্গীর আলমের উত্থান ঘটেছে অতি দ্রুত। তবে বেপরোয়া ক্ষমতা চর্চা করে তারা তাদের পতনেরও পথ তৈরি করেছেন।\nক্ষমতাসীন আওয়ামী লীগে তাদের উত্থান চোখে পড়ার মতো দ্রুত। পরিণতি সবার প্রায় এক। আওয়ামী লীগ থেকে পতন। দলের পদ-পদবি থেকে অব্যাহতি, নয়তো মেয়াদ শেষে আর ফিরতে না পারা। লাভজনক পদ (মন্ত্রী বা মেয়র) থেকেও পদত্যাগ অথবা অব্যাহতি।\nএমন তিন নেতা হলেন সাবেক তথ্য প্রতিমন্ত্রী ডা. মুরাদ হাসান, সাবেক ক্রীড়া উপমন্ত্রী আরিফ খান জয় এবং গাজীপুর সিটি করপোরেশনের সাবেক মেয়র জাহাঙ্গীর আলম।\nতাদের এই পরিণতিকে রাজনৈতিক বিশ্লেষক এবং সুশাসনবিষয়ক সংগঠন ‘সুজন’-এর সম্পাদক বদিউল আলম মজুমদার বর্ণনা করেছেন ‘ভার’ সইতে না পারা হিসেবে। তার মতে, এরা নিজেদের দায়িত্ব এবং প্রতিশ্রুতির কথা ভুলে গিয়েছিলেন। জনকল্যাণের জন্য রাজনীতি না করে ক্ষমতা উপভোগ করেছেন। আর সেটা মাত্রা ছাড়িয়ে যাওয়াতেই ভুল করেছেন এবং পরিণতির দিকে এগিয়ে গেছেন।\nতথ্য প্রতিমন্ত্রী থাকা অবস্থায় বিতর্কিত মন্তব্য এবং এক চলচ্চিত্র অভিনেত্রীকে অশ্লীল শব্দে গালাগালির কল রেকর্ড ফাঁসের পর পদত্যাগ করতে বাধ্য হন ডা. মুরাদ হাসান। ২০২১ সালের ৭ ডিসেম্বর মন্ত্রিসভা থেকে পদত্যাগ করেন তিনি।\nএর কয়েক দিন আগে একটি টিভি টকশোতে উপস্থিত বিএনপির একজন সাবেক নারী এমপিকে ‘মানসিক রোগী’ বলে অভিহিত করে তার সঙ্গে বিতণ্ডায় লিপ্ত হন ডা. মুরাদ। এর পরদিন তার সঙ্গে এক অভিনেত্রীর কথোপকথনের অডিও ভাইরাল হয়।\nসাবেক তথ্য ও সম্প্রচার প্রতিমন্ত্রী ডা. মুরাদ হাসানের ছাত্র রাজনীতির হাতেখড়ি হয়েছিল ছাত্রদল দিয়ে। ১৯৯৫ সালে ময়মনসিংহ মেডিক্যাল কলেজ শাখা ছাত্রদলের প্রচার সম্পাদক ছিলেন মুরাদ। ১৯৯৬ সালে আওয়ামী লীগ সরকারে আসার পর ছাত্রলীগে যোগ দেন। প্রথমে কলেজ শাখা ছাত্রলীগের সাংগঠনিক সম্পাদক এবং ২০০০ সালে সভাপতি হন। ২০০৩ সালে পঞ্চম কংগ্রেসে বাংলাদেশ আওয়ামী যুবলীগের কেন্দ্রীয় কমিটির কার্যকরী সদস্য নির্বাচিত হন।\nডা. মুরাদের বাবা মতিউর রহমান তালুকদার ছিলেন জামালপুর জেলা আওয়ামী লীগের প্রতিষ্ঠাতা সভাপতি। তিনি বঙ্গবন্ধুরও ঘনিষ্ঠ সহচর ছিলেন। উত্তরাধিকারের রাজনীতির সূত্রে ২০০৩ সালে জামালপুর জেলা শাখার সদস্য হওয়ার মাধ্যমে মূল দল আওয়ামী লীগের রাজনীতিতে তার হাতেখড়ি হয়।\n২০০৮ সালে নবম জাতীয় সংসদ নির্বাচনে আওয়ামী লীগ সভাপতি ও প্রধানমন্ত্রী শেখ হাসিনা তারুণ্যকে প্রাধান্য দিয়ে যাদের মনোনয়ন দেন তার মধ্যে মুরাদ ছিলেন অন্যতম। জামালপুর-৪ (সরিষাবাড়ী, মেস্টা ও তিতপল্যা) আসন থেকে প্রথমবার সংসদ সদস্য নির্বাচিত হন মুরাদ হাসান।\n২০১৮ সালে একাদশ জাতীয় সংসদ নির্বাচনেও নৌকা প্রতীকে জামালপুর-৪ আসন থেকে সংসদ সদস্য নির্বাচিত হন তিনি। এরপর সরকারে স্বাস্থ্য প্রতিমন্ত্রীর দায়িত্ব পান।\n২০১৯ সালের ১৯ মে তৎকালীন সরকারের মন্ত্রিসভায় প্রথম রদবদল আনা হয়। এতে স্বাস্থ্য প্রতিমন্ত্রী মুরাদ হাসানকে তথ্য ও সম্প্রচার মন্ত্রণালয়ের প্রতিমন্ত্রীর দায়িত্ব দেওয়া হয়। এর পেছনে স্বাস্থ্যমন্ত্রীর সঙ্গে তার বনিবনা না হওয়া এবং একটি বেসরকারি হাসপাতালে নিরাপত্তারক্ষীদের সঙ্গে দুর্ব্যবহারের ঘটনা ভূমিকা রাখে।\nআরিফ খান জয়\nপ্রধানমন্ত্রী ও আওয়ামী লীগ সভাপতি শেখ হাসিনা ২০০৮ সালের নির্বাচনে নাঈমুর রহমান দুর্জয়, জুনাইদ আহ্‌মেদ পলক, ডা. মুরাদ হাসানসহ অনেক তরুণকে প্রথমবারের মতো মনোনয়ন দেন। এর ধারাবাহিকতায় ২০১৪ সালের নির্বাচনে আরেক তরুণ জাতীয় ফুটবল দলের সাবেক অধিনায়ক আরিফ খান জয়কে মনোনয়ন দেয়া হয়।\n২০১৪ সালের ৫ জানুয়ারির নির্বাচনে প্রথমবারের মতো সংসদ সদস্য হওয়ার পর সাবেক এই ফুটবলারকে যুব ও ক্রীড়া উপমন্ত্রীর দায়িত্ব দেন শেখ হাসিনা। জাতীয় ফুটবল দলের সাবেক এ অধিনায়কের এমপি ও মন্ত্রী হওয়াটা ছিল রাজনীতিতে বড় ধরনের চমক। তার উত্থান ছিল যতটা চমকের, মেয়াদ শেষে দলীয় মনোনয়ন না পাওয়া ছিল ততটাই আলোচিত খবর।\nউপমন্ত্রী হওয়ার পর একের পর এক বিতর্কিত কর্মকাণ্ডে জড়িয়ে পড়েন জয়। মন্ত্রী হয়েও তৃতীয় বিভাগ ফুটবল লীগের ডাগআউটে দাঁড়ানো, খেলার মাঠে আগ্নেয়াস্ত্র নিয়ে প্রবেশ, পুলিশের এসআইকে মারধর, ব্যানারে নাম না থাকায় নিজ মন্ত্রণালয়ের এক যুগ্ম সচিবের কক্ষ ভাঙচুর করেন তিনি।\nএলাকায় তার ভাইদের প্রতাপ ও বেপরোয়া আচরণ এবং অর্থনৈতিক কেলেঙ্কারির জন্যও তিনি সমালোচিত ছিলেন। তার নিজের আচরণও ছিল লাগামছাড়া। ফলে আর দ্বিতীয়বারের মতো মনোনয়ন পাননি। বরং তার আসনে দলীয় মনোনয়নে বিজয়ী হয়ে এবার মৎস্য ও প্রাণিসম্পদ প্রতিমন্ত্রীর দায়িত্ব পালন করছেন আশরাফ আলী খান খসরু।\nক্ষমতার রাজনীতিতে বিস্ময়কর উত্থান জাহাঙ্গীর আলমের। বয়স চল্লিশের কোঠা পেরোনোর আগেই তিনি উপজেলা পরিষদের ভাইস চেয়ারম্যান, গাজীপুর নগর আওয়ামী লীগের সাধারণ সম্পাদক ও সিটি করপোরেশনের মেয়র হন। তার পতন ঘটে আরও দ্রুততার সঙ্গে।\nগত বছরের সেপ্টেম্বরের শেষ নাগাদ একটি অনুষ্ঠানে বক্তব্য দেওয়ার সময় জাহাঙ্গীর বঙ্গবন্ধু ও মুক্তিযুদ্ধে শহীদদের সংখ্যা নিয়ে বিতর্কিত মন্তব্য করেন। এর জের ধরে গত ৩ অক্টোবর জাহাঙ্গীরকে কারণ দর্শানোর নোটিশ দেয় দলের কেন্দ্রীয় কমিটি।\nশেষ পর্যন্ত ১৯ নভেম্বর আওয়ামী লীগ তাকে দল থেকে বহিষ্কার করে। সর্বশেষ গত ২৫ নভেম্বর তাকে মেয়র পদ থেকে সাময়িক বহিষ্কার করে স্থানীয় সরকার মন্ত্রণালয়।\nজাহাঙ্গীর রাজনীতিতে প্রবেশ করেন গত শতকের নব্বইয়ের দশকের শেষ দিকে, ছাত্র হিসেবে। ২০০৬ থেকে ২০১০ সাল পর্যন্ত তিনি ছাত্রলীগের কেন্দ্রীয় কমিটির সহসভাপতি ছিলেন। রাজনৈতিক জীবনের শুরুতে তিনি বাংলাদেশ ছাত্রলীগ গাজীপুর জেলা শাখার সহসভাপতি ছিলেন। তিনি গাজীপুর সদর ও টঙ্গী উপজেলার ভাইস চেয়ারম্যান ও ভারপ্রাপ্ত চেয়ারম্যান ছিলেন।\n২০০৮ সালে জাহাঙ্গীর আলম গাজীপুর উপজেলা পরিষদের ভাইস চেয়ারম্যান নির্বাচিত হন। রাজনীতির পাশাপাশি নিজের নামে ফাউন্ডেশন করে সমান্তরাল একটি শক্তি সৃষ্টি করেন। ২০১৩ সালে তিনি গাজীপুর সিটি করপোরেশনের মেয়র পদে আওয়ামী লীগের মনোনয়ন চেয়েও পাননি। গাজীপুর সিটি করপোরেশনের রূপকার ছিলেন গাজীপুর নগর আওয়ামী লীগের সভাপতি আজমত উল্লাহ। দল প্রার্থী হিসেবে তাকেই বেছে নেয়। কিন্তু অভিযোগ রয়েছে জাহাঙ্গীরের অনুগতদের নেতিবাচক ভূমিকায় নির্বাচনে হেরে যান আজমত উল্লাহ। পরের বার ২০১৮ সালের নির্বাচনে দলের মনোনয়ন পান মেয়র পদে বিজয়ী হন জাহাঙ্গীর।\nমেয়র পদে বিজয়ী হওয়ার পর জাহাঙ্গীর মুক্তিযুদ্ধবিষয়ক মন্ত্রী আ ক ম মোজাম্মেল হক, যুব ও ক্রীড়া প্রতিমন্ত্রী জাহিদ আহসান রাসেল, সংসদ সদস্য মেহের আফরোজ চুমকি ও আজমত উল্লাহর মতো প্রভাবশালী নেতাদের দূরে সরিয়ে দেন। এলাকায় নিরঙ্কুশ আধিপত্য নিশ্চিত করতে তৎপর হয়ে ওঠেন।\nগাজীপুর নগর আওয়ামী লীগের সভাপতি আজমত উল্লাহ খান নিউজবাংলাকে বলেন, ‘জাহাঙ্গীরের অপসারণে আওয়ামী লীগ লাভবান হয়েছে। তিনি অন্য দলের নেতা-কর্মীদের পৃষ্ঠপোষকতা করতেন। আবার দুর্বৃত্তায়নের রাজনীতি করতেন। ক্ষমতা ও অর্থ দিয়ে এলাকায় নৈরাজ্য সৃষ্টি করেছিলেন। তার বিরুদ্ধে নেওয়া ব্যবস্থা দলকে আরও বড় ক্ষতির হাত থেকে বাঁচিয়েছে।’\nহারিয়ে যাওয়া আ.লীগের দাপুটে নেতারা এখন যেমন\nমৌমাছিদের আমরা কেবল মধু সংগ্রহকারী পতঙ্গ হিসেবে দেখি। আমরা ভুলে…\nছাত্রলীগকর্মীদের বিরুদ্ধে টাকা না দিয়ে জোর করে জামা নিয়ে যাওয়ার…\n৩ মাসেই সেতু ভাঙার দুঃখ ৩ বছরেও ভোলেনি গ্রামবাসী\nস্থানীয়দের দীর্ঘদিনের দাবি আর প্রতীক্ষার পর ৩০ লাখেরও বেশি টাকা…\nToday is the day for bees\n২০ মে, ২০২২ ১৩:২৮\nমৌমাছির চাক। ফাইল ছবি\nএক পাউন্ড মধু উৎপাদনে মৌমাছিদের প্রায় ২০ লাখ ফুল থেকে মধু সংগ্রহ করতে হয়। আর এর পেছনে এই পতঙ্গগুলোকে পাড়ি দিতে হয় প্রায় ৮০ হাজার কিলোমিটার পথ। একটি মৌমাছি তার জীবদ্দশায় এক চা চামচ পরিমাণ মধু সংগ্রহ করে। আজ বিশ্ব মৌমাছি দিবস।\nমৌমাছিদের আমরা কেবল মধু সংগ্রহকারী পতঙ্গ হিসেবে দেখি। আমরা ভুলে যাই, মধু সংগ্রহ করতে গিয়ে মৌমাছি অনেক শস্য এবং ফলমূলের পরাগায়ন ঘটিয়ে এগুলোর ফলন টিকিয়ে রেখেছে। মানবজাতির খাদ্য উৎপাদনব্যবস্থা মৌমাছি এবং এ ধরনের আরও অনেক পতঙ্গনির্ভর।\nবিজ্ঞানী আইনস্টাইন একদা বলেছিলেন, ‘যদি মৌমাছি পৃথিবী থেকে বিদায় নেয়, তবে মানুষের জীবন পরবর্তী চার বছরে শেষ হয়ে যাবে।’\nএ অত্যাবশ্যকীয় পতঙ্গটির প্রতি কৃতজ্ঞতা প্রকাশের দিন আজ। আজ বিশ্ব মৌমাছি দিবস।\n১৭৩৪ সালের ২০ মে মৌমাছিবিশারদ অ্যান্টন জ্যাংজারের জন্মদিন। স্লোভেনিয়ার ব্রেঞ্জিকা গ্রামে তার জন্মদিনেই দেশটির প্রেসিডেন্টের উপস্থিতিতে প্রথম মৌমাছি দিবস উদযাপন করা হয়। সেই থেকে প্রতিবছর ২০ মে বিশ্ব মৌমাছি দিবস হিসেবে উদযাপিত হয়ে আসছে। জাতিসংঘও এ দিনটি উৎসর্গ করেছে মৌমাছিদের জন্য।\nমানবজীবনকে টিকিয়ে রাখার নেপথ্যে রয়েছে মৌমাছির বিরামহীন পরিশ্রম। কীটতত্ত্ববিদদের মতে, এই মধুকররা তাদের বিচরণ এলাকার পুরো শস্যক্ষেত্র ছাড়াও চারপাশের গাছপালার ফুলে ফুলে প্রতি সেকেন্ডে ২০০ বার জাদুকরী পাখা নেড়ে ও শুঁড় বসিয়ে পরাগায়নে ভূমিকা রাখে।\nমৌমাছি নিজেদের বসবাসের জন্য তৈরি করে মৌচাক। একটি মৌচাকে যত মৌমাছি বাস করে, তার চারপাশে ৪ বর্গকিলোমিটারের মধ্যে যত ফুল ফোটে, এক দিনে সেগুলোতে ঘুরে ঘুরে মধু সংগ্রহ ও পরাগায়ন করতে সাহায্য করে এসব মৌমাছি। এর ফলে বিভিন্ন শস্য ও ফলফলাদির উৎপাদন অব্যাহত থাকে।\nবিশ্ব মৌমাছি দিবসের উদ্দেশ্য হলো, পৃথিবীতে মৌমাছিসহ অন্য যেসব পতঙ্গ পরাগায়নে ভূমিকা রাখছে, সেসব প্রাণীকে বিলুপ্তির হাত থেকে রক্ষায় জনসচেতনতা সৃষ্টি করা। তবে আজ দেশের কোথাও সরকারি কিংবা বেসরকারিভাবে দিনটি পালনে কোনো কর্মসূচির তথ্য পাওয়া যায়নি।\nযেভাবে মৌমাছি পালনের সূচনা\nমৌমাছি সামজবদ্ধ পতঙ্গ হলেও খ্রিষ্টের জন্মের ৬ হাজার বছর আগের শিলালিপিতে মৌমাছি পালনের ইতিহাস পাওয়া যায়। ব্যাবিলনীয় সাম্রাজ্যে অর্থাৎ খ্রিষ্টপূর্ব চতুর্থ সহস্রাব্দের শেষে ও তৃতীয় সহস্রাব্দের শুরুতে বিপুলভাবে মৌমাছি পালন করা হতো।\nমৌমাছি চাষের ইতিহাস অনেক প্রাচীন হলেও পদ্ধতিগতভাবে প্রথম ১৬৩৮ সালে যুক্তরাষ্ট্রে মৌমাছি চাষ শুরু হয়। পরবর্তী সময়ে ১৮৪০ সালে ‘মোস্সে কুইনবি’ নামে এক বিজ্ঞানী মৌচাষ শুরু করেন। ১৮৫১ সালে আধুনিক পদ্ধতিতে মৌচাষ শুরু করেন ল্যাংস্ট্রোথ নামক আরেক বিজ্ঞানী যাকে আধুনিক মৌচাষের জনক বলা হয়।\nভারতবর্ষে আধুনিক পদ্ধতিতে মৌমাছি পালন কার্যক্রম শুরু হয় ১৮৮৩ সালে। বাংলাদেশে আকতার হামিদ খান ১৯৬১ সালে কুমিল্লার পল্লী উন্নয়ন একাডেমিতে প্রথম মৌচাষ শুরু করেন। এরপর ১৯৬৩ সালে সাতক্ষীরায় বিসিক প্রথম মৌচাষের উদ্যোগ নেয় এবং এখনও বিসিকের এ প্রচেষ্টা অব্যাহত আছে, যা সারা দেশে বিস্তৃত হয়েছে। বিসিকের প্রচেষ্টার সাথে পরবর্তীতে আশির দশকে কৃষি সম্প্রসারণ অধিদপ্তরও সম্পৃক্ত হয় এবং এর মাধ্যমে বর্তমানে মৌপালন সম্প্রসারণে ব্যাপক উদ্যোগ নেয়া হয়েছে।\nউদ্ভিদের ৮০ শতাংশ পরপরাগায়ন মৌমাছিতে\nকৃষি তথ্য সার্ভিসের (এআইএস) তথ্য মতে, প্রতিদিন আমরা যে খাবার খাই, তার তিন ভাগের এক ভাগ আসে মৌমাছির পরাগায়ন থেকে। অন্যদিকে, কীটপতঙ্গের মাধ্যমে যেসব উদ্ভিদের পরপরাগায়ন হয়, তাতে শুধু মৌমাছির অবদান ৮০ শতাংশ। এ ছাড়া বর্তমানে মানুষ খাবার হিসেবে যেসব ফলমূল, শাকসবজির ওপর বেশি নির্ভরশীল, সেগুলোর ৭০ শতাংশ উৎপন্ন হয় মৌমাছির পরাগায়নের মাধ্যমে। পৃথিবীতে প্রতি বছরে যে পরিমাণ খাদ্য মৌমাছির পরাগায়নের মাধ্যমে উৎপাদিত হয় সেগুলোর আর্থিক মূল্য আনুমানিক ২২ হাজার কোটি ডলার। এ অর্থনীতির সঙ্গে প্রত্যক্ষ বা পরোক্ষভাবে জড়িয়ে আছে বিশ্বব্যাপী ১৪০ কোটি মানুষের জীবিকা।\nযেভাবে মধু সংগ্রহ করে মৌমাছি\nশস্য, ফলদ ও বনজ সব গাছের ফুল থেকেই মধু সংগ্রহ করে মৌমাছি। দেশে প্রাকৃতিকভাবে মধুর বড় একটি উৎস সুন্দরবন। এখানে কেওড়া ও খলিসা ফুল মৌমাছিদের প্রথম পছন্দ।\nশেরেবাংলা কৃষি বিশ্ববিদ্যালয়ের কীটতত্ত্ব বিভাগের অধ্যাপক ড. এস এম মিজানুর রহমান নিউজবাংলাকে জানান, প্রাকৃতিক পরিবেশে মৌচাকে মৌমাছির বসবাস। তবে আধুনিক ও বৈজ্ঞানিক পদ্ধতিতে তাদের প্রাকৃতিক পরিবেশ থেকে এনে মৌচাকের উপযোগী পরিবেশ সৃষ্টি করে পালন করা হয়। একে বলে মৌচাষ বা মৌমাছি পালন। এই মৌমাছিরা ঘন ঘন পাখা নেড়ে ফুলে ফুলে শুঁড় বসিয়ে মধু ও পরাগ রেণু সংগ্রহ করে। এরপর তা চাকে এনে জমা করে তারা মধু উৎপাদন করে।\nতিনি জানান, গবেষণায় দেখা গেছে, মৌমাছি পরাগায়ন ঘটিয়ে বনজ, ফলদ ও কৃষিজ ফসলের উৎপাদন ২৫ থেকে ৩০ ভাগ পর্যন্ত বাড়িয়ে দেয়। ফসলের মাঠে কীটপতঙ্গ দ্বারা পরাগায়ন অধিক কার্যকর। এ কারণে বীজ ও ভালো ফসল উৎপাদনে মৌমাছির পরাগায়ন অত্যাবশ্যক।\nমৌ বিজ্ঞানীদের মতে, এক পাউন্ড মধু উৎপাদনে মৌমাছিদের প্রায় ২০ লাখ ফুল থেকে মধু সংগ্রহ করতে হয়, যার জন্য প্রায় ৮০ হাজার কিলোমিটার পথ অতিক্রম করতে হয়। একটি মৌমাছি তার জীবদ্দশায় এক চা চামচ পরিমাণ মধু সংগ্রহ করে। মধু ছাড়াও মৌমাছি থেকে পাওয়া অন্যান্য পণ্যের মাঝে রয়েছে মোম, প্রোপোলিস, রাজকীয় জেলি, মৌবিষ ইত্যাদি।\nমৌবাক্সে মৌমাছি পালন বাড়ছে\nকৃষি সম্প্রসারণ অধিদপ্তরের মহাপরিচালক মো. বেনজির আলম নিউজবাংলাকে বলেন, দেশের ক্রমবর্ধমান জনসংখ্যার জন্য খাবারের জোগান দিতে প্রয়োজন বাড়তি উৎপাদন। মৌমাছির সহায়তা ছাড়া এই বাড়তি উৎপাদন সম্ভব নয়। আমরা যদি তেল সংকট কাটাতে সরিষার আবাদ বাড়াতে চাই, চালের ঘাটতি দূর করতে ধানের আবাদ বাড়াতে চাই, এভাবে সব ধরনের খাদ্যশস্য, ফলদ শস্য, বনজ শস্যের উৎপাদন বাড়াতে চাই, তাহলে আমাদের মৌমাছি পালন বাড়াতে হবে। আর মৌমাছির জীবন হুমকির মুখে পড়লে মানুষের স্বাভাবিক জীবনযাত্রাও হুমকির মুখে পড়বে। সে ধরনের পরিস্থিতি এড়াতে কৃষি সম্প্রসারণ অধিদপ্তর দেশে মৌ চাষকে প্রকল্পের মাধ্যমে এনে তা বিস্তারে উৎসাহিত করছে।\nবেনজির আলম বলেন, মধু ও অন্যান্য পণ্যের উৎপাদন বাড়িয়ে রপ্তানি করা সম্ভব। মধু ও মৌপণ্যভিত্তিক শিল্প প্রতিষ্ঠায় প্রত্যক্ষ ভূমিকা পালনের মাধ্যমে কর্মসংস্থান বৃদ্ধি পাবে এবং জৈব বৈচিত্র্য ও প্রাকৃতিক ভারসাম্য রক্ষা হবে।\nবিসিক জনসংযোগ কর্মকর্তা আব্দুল বারিক জানান, মৌমাছি পালন করার মাধ্যমে একদিকে যেমন দারিদ্র্য বিমোচন ঘটছে, তেমনি মৌমাছির সহায়তায় পরাগায়নের মাধ্যমে ফসলের উৎপাদন বাড়ছে। তা ছাড়া বাংলাদেশের ভৌগোলিক এলাকায় বসবাসরত মৌমাছি থেকে পাওয়া মধু বেশি মিষ্টি। এর চাহিদাও ব্যাপক।\nবিসিকের উদ্যোগে দেশে প্রথম ১৯৭৭ সালে বাগেরহাট জেলার যাত্রাপুরে কাঠের বাক্সে দেশীয় মৌমাছির জাত ‘ফেরেনা’ চাষ শুরু হয়। এতে সাফল্য অর্জন করায় বিসিক পরবর্তীকালে আরও ছয়টি জেলায় স্থায়ী সেন্টার তৈরি করে। এই সেন্টারগুলোতে মানুষের প্রশিক্ষণ, ব্যাপক প্রচারণা ও বিভিন্ন মেলা আয়োজনের মাধ্যমে মানুষকে বাণিজ্যিকভাবে মধু চাষে উৎসাহিত করা হয়।\nছোট-বড় মিলিয়ে ৭০টির বেশি প্রতিষ্ঠান বোতলে করে এখন মধু বাজারজাত করছে। এ ছাড়া বিসিক মৌমাছি পালন কর্মসূচি নামক স্থায়ী প্রাতিষ্ঠানিক কাঠামোর আওতায় উদ্যোক্তাদের আধুনিক বৈজ্ঞানিক পদ্ধতিতে মৌ চাষ ও মধু উৎপাদনের ওপর প্রশিক্ষণ ও সহায়তাও প্রদান করছে। বর্তমানে ছয়টি মৌমাছি উৎপাদন কাম প্রদর্শনী কেন্দ্র ও ৬৪ জেলায় স্থাপিত বিসিক কার্যালয়ের মাধ্যমে মৌ পালন কার্যক্রম চালিয়ে যাচ্ছে। এতে প্রতি বছর নতুন নতুন চাষি মৌ চাষে অন্তর্ভুক্ত হচ্ছেন।\nতিনি আরও জানান, ২০২০-২১ অর্থবছরে বিসিক এলাকায় মোট ৪ হাজার ৬২২ টন মধু উৎপাদিত হয়েছে। ২০১৯-২০ অর্থবছরে এই উৎপাদন ছিল ২ হাজার ৭৬৬ টন।\nকৃষক পর্যায়ে উন্নতমানের ডাল, তেল ও মসলা বীজ উৎপাদন, সংরক্ষণ (তৃতীয় পর্যায়) প্রকল্পের উপপরিচালক ও কৃষিবিদ ড. ফ. ম. মাহবুবুর রহমান জানান, আগে মৌমাছির মাধ্যমে বাক্স পদ্ধতিতে মধু চাষের বিষয়ে বাংলাদেশের কৃষকদের ধারণা স্পষ্ট ছিল না। তাই মধুভিত্তিক শস্য সরিষা, তিল, তিসি, লিচু ইত্যাদির কৃষিজ উৎপাদন বাড়াতে মৌ চাষ এবং মৌ চাষের উপকারিতা সম্পর্কে স্থানীয় কৃষি অফিস ও সংশ্লিষ্ট সংস্থাগুলোর মাধ্যমে কৃষক পর্যায়ে ব্যাপক প্রচারণা ও প্রশিক্ষণ দেয়া হচ্ছে।\nসরকার ২০১২-১৭ মেয়াদে একটি প্রকল্প হাতে নেয়। এ প্রকল্পের আওতায় মৌ চাষ সম্পর্কে প্রশিক্ষণ এবং মৌচাষিদের সহজ শর্তে ও সরল সুদে ঋণ দেয়া হয়।\nমধুশিল্প দেশে কতটা বিস্তৃত\nবাংলাদেশ ক্ষুদ্র ও কুটির শিল্প করপোরেশন (বিসিক) ও কৃষি সম্প্রসারণ অধিদপ্তরের (ডিইএ) তথ্য মতে, বর্তমানে দেশে আড়াই হাজার বাণিজ্যিক বা পেশাদার মৌ খামার রয়েছে। অপেশাদার বা শৌখিনভাবে মৌ পালন করছে আরও ২৫ হাজার। তবে ১ হাজার ১৫১ জন সক্রিয় মৌ খামারি মৌ পালনের সাথে সম্পৃক্ত। চাষি ছাড়াও বিভিন্নভাবে মধুশিল্পে কর্মরত প্রায় ২ লাখ মানুষ। বেসরকারি মধু প্রক্রিয়াকরণ কেন্দ্র রয়েছে সাতটি এবং সরকারিভাবে আছে একটি।\n২০২০-২১ অর্থবছরে দেশে ১১ হাজার ৪০০ টন এবং ২০১৯-২০ অর্থবছরে ১০ হাজার টন মধু উৎপাদন হয়েছে। চলতি অর্থবছরে ১৩ হাজার টন মধু উৎপাদনের লক্ষ্য রয়েছে।\nদেশে যত মধু উৎপাদন হয় তা অভ্যন্তরীণ চাহিদা মিটিয়ে কিছু পরিমাণ বিদেশেও রপ্তানি হয়। ভারত, জাপান ও মধ্যপ্রাচ্যসহ বেশ কিছু দেশে এই মধু রপ্তানি হচ্ছে। ২০১৯ সালে দেশ থেকে মধু রপ্তানির পরিমাণ ছিল ৫০০ টন।\nবর্তমানে সারা দেশে মৌ চাষের আওতায় জমির পরিমাণ ৮৯ হাজার ৩৭ হেক্টর। এসব জমিতে ২ হাজার মৌ খামার ও ৫৬ হাজার ৬৮৮টি মৌবাক্স স্থাপিত রয়েছে। প্রকল্পের তত্ত্বাবধানে নতুন-পুরোনো মিলিয়ে আরও ৭০ হাজার কৃষককে মৌ চাষের সাথে সম্পৃক্ত করা হচ্ছে।\nআধুনিক প্রযুক্তি প্রয়োগের মাধ্যমে মৌ চাষে আগ্রহীর সংখ্যা দ্বিগুণ করা গেলে মধু উৎপাদন কয়েক গুণ বাড়ানো সম্ভব।\nমৌবাড়িতে লাখ লাখ মৌমাছি, ২৬টি মৌচাক\nমৌমাছি করবে করোনা শনাক্ত\nমৌমাছির হুলে কৃষকের মৃত্যু\nমৌমাছির আক্রমণে দিনমজুরের মৃত্যু\nAzizs tolabaji was suppressed in New Market\n১৯ মে, ২০২২ ০৮:৪২\nরাজধানীর আজিজ সুপার মার্কেট। ছবি: সংগৃহীত\nব্যবসায়ীরা জানান, আজিজ সুপার মার্কেটের ছয়টি দোকান থেকে অর্ধ লাখ টাকার পোশাক জোর করে নিয়ে গেছেন ছাত্রলীগ নেতা পরিচয়ের কয়েকজন। ঈদুল ফিতরের আগে ২১ এপ্রিল রাতে এই তোলাবাজির ঘটনা ঘটে। তখন ঢাকা কলেজ-নিউ মার্কেটের মতো সংঘর্ষের আশঙ্কায় দোকানিরা বিশ্ববিদ্যালয় কর্তৃপক্ষকে অভিযোগ দেননি; মামলাও করেননি।\nছাত্রলীগকর্মীদের বিরুদ্ধে টাকা না দিয়ে জোর করে জামা নিয়ে যাওয়ার অভিযোগ করেছেন রাজধানীর শাহবাগের আজিজ কো-অপারেটিভ সুপার মার্কেটের ব্যবসায়ীরা।\nঘটনা ঈদের আগের। মূলত বিষয়টি আলোচনার বাইরে থেকে যায় সে সময়ে ঢাকা কলেজ শিক্ষার্থী ও নিউ মার্কেট ব্যবসায়ীদের মধ্যে সংঘর্ষ ও হতাহতের ঘটনায়।\nআজিজ সুপার মার্কেটের ছয়টি দোকান থেকে অর্ধ লাখ টাকার পোশাক জোর করে নিয়ে যাওয়ার এ অভিযোগ সম্প্রতি প্রকাশ করেন ব্যবসায়ীরা, তবে তারা মামলা করেননি।\nছাত্রলীগ কর্মীরা দুটি গ্রুপে ভাগ হয়ে আজিজ সুপার মার্কেটের ছয়টি দোকানে চাঁদাবাজির ঘটনা ঘটায় বলে জানান ব্যবসায়ীরা।\nঢাকা বিশ্ববিদ্যালয়ের ৯ শিক্ষার্থীর বিরুদ্ধে এ অভিযোগ নিয়ে বিশ্ববিদ্যালয় প্রশাসন নিশ্চুপ। অভিযুক্তরা সবাই হল ছাত্রলীগের রাজনীতিতে জড়িত থাকলেও তাদের ‘কর্মের’ দায় নিতে রাজি নন নেতারা। লিখিত অভিযোগ পাননি জানিয়ে তারা প্রসঙ্গ এড়িয়ে যাচ্ছেন।\nঅভিযোগ দীর্ঘদিন গোপন রাখার বিষয়ে ব্যবসায়ীরা জানান, ঈদুল ফিতরের আগে ২১ এপ্রিল রাতে এই তোলাবাজির ঘটনা ঘটে। তখন ঢাকা কলেজ-নিউ মার্কেটের মতো সংঘর্ষের আশঙ্কায় দোকানিরা বিশ্ববিদ্যালয় কর্তৃপক্ষকে অভিযোগ দেননি; মামলাও করেননি। আর সবাই ঈদের ছুটিতে ঢাকার বাইরে থাকায় পরে এ নিয়ে আলোচনা হয়নি।\nসম্প্রতি সামাজিক যোগাযোগমাধ্যমে সমালোচনা হলে অনেকে তথ্য যাচাইয়ে আসেন। তখন দোকানিরা ‘প্রকৃত ঘটনা’ তুলে ধরেন।\nসেই রাতের বর্ণনা দিয়ে ‘ইজি’ নামের একটি দোকানের এক কর্মকর্তা নিউজবাংলাকে বলেন, ‘রাত আনুমানিক সাড়ে ৯টায় পাঁচ-ছয়জন শোরুমে ঢোকেন। তুই-তোকারি করে কথা বলেন। তারা ১৩টি পোশাক নিয়ে প্যাক করতে বলেন।\n‘১৮ হাজার টাকার জিনিস তারা ৪ হাজার ৯০০ টাকায় দিতে বললে আপত্তি জানাই। তখন তারা ঢাকা ভার্সিটির ছাত্রলীগ নেতা বলে দাবি করেন। এরপর প্যাক করা পোশাক বিল না দিয়েই নিয়ে যান।’\n‘ব্যতিক্রম’ শোরুমের এক্সিকিউটিভ অর্ণব অভিযোগ করেন, ছাত্রলীগকর্মীদের কয়েকজন তাদের শোরুম থেকে প্রায় ৫০ হাজার টাকা দামের কাপড় নিয়েছেন টাকা পরিশোধ না করেই।\nতিনি বলেন, ‘রাত পৌনে ৯টার দিকে সাত-আটজন এসে দোকানের মালগুলো ঘাঁটাঘাঁটি করেন। তারা একটা একটা করে প্যান্ট দেখে পছন্দ না হলে নিচে ফেলে দেন। যেগুলো পছন্দ হয়, সেগুলো এক পাশে জমা করেন। ২৭ থেকে ২৮ পিস প্যান্টসহ ৫০ থেকে ৬০ হাজার টাকার পণ্য নিয়ে তারা দোকান থেকে বের হয়ে যান। এক টাকাও দেননি।’\nকর্মচারীদের গালাগালি করার সময় শিক্ষার্থীরা নিজেদের বঙ্গবন্ধু হলের ছাত্রলীগ নেতা বলে দাবি করেন বলে জানান অর্ণব।\n‘খেয়া’ শো-রুমের এক কর্মচারী নাম প্রকাশ না করার শর্তে বলেন, ‘সেদিন সাড়ে ১১টার দিকে পাঁচজন আসেন। এরপর যে যার মতো পছন্দ করে জিনিস নেন। তারা ১০টা শার্ট, ২-৩টা পাঞ্জাবি নিয়েছেন। অর্ধেকের কম পেমেন্ট দিয়ে তারা চলে যান।’\n‘প্লাস পয়েন্ট’ শো-রুমের সহকারী ম্যানেজার জাকির হোসেন বলেন, ‘রাত ১১টার দিকে পাঁচ থেকে ছয়জন ছেলে কিছু পণ্য পছন্দ করে ৫০ শতাংশ ডিসকাউন্ট চান। রাজি না হলে তারা জোর করে অর্ধেক দামে পণ্য নিয়ে চলে যান।’\n‘কে ক্রাফট’ এর লোটাস নামের এক কর্মকর্তা বলেন, ‘সেদিন অন্য দোকানগুলোতে বেশি ঝামেলা করেছে। আমার এখানে তারা পেমেন্ট কম করেছে, তবে ঈদের ব্যস্ততার মাঝে সময় নষ্ট করেছে বেশি।’\nআজিজ সুপার মার্কেটে বিনা মূল্যে পণ্য নেয়া ও কম দাম দেয়ার বিষয়ে অভিযুক্তদের মধ্যে সাতজনই জাতির পিতা বঙ্গবন্ধু শেখ মুজিবুর রহমান হল ছাত্রলীগের সভাপতি মেহেদী হাসান শান্তর অনুসারী। একজন ফজলুল হক মুসলিম হল ছাত্রলীগের সভাপতি আনোয়ার হোসেন নাঈমের অনুসারী।\nফুটেজ বিশ্লেষণ ও তথ্য যাচাইয়ে জানা যায়, প্রথম গ্রুপের নেতৃত্বে ছিলেন বিশ্ববিদ্যালয়ের আন্তর্জাতিক সম্পর্ক বিভাগের শিক্ষার্থী মাসুদুর রহমান আলিফ এবং পরিসংখ্যান বিভাগের শিক্ষার্থী মোহাম্মদ রানা। তারা দুজনই ২০১৭-১৮ শিক্ষাবর্ষের।\nঅন্য গ্রুপের নেতৃত্বে ছিলেন ম্যানেজমেন্ট ইনফরমেশন সিস্টেমস বিভাগের শিক্ষার্থী আরিফুল ইসলাম শুভ, ম্যানেজমেন্ট বিভাগের শাহনেওয়াজ আরেফিন পল্লব এবং সমাজকল্যাণ গবেষণা ইনস্টিটিউটের শেখ শান্ত আলম।\nএই গ্রুপের অন্য সদস্যরা হলেন ম্যানেজমেন্ট বিভাগের রায়হান, দর্শন বিভাগের আব্দুল মমিন, উইমেন অ্যান্ড জেন্ডার স্টাডিজ বিভাগের শফিকুল ইসলাম। তারা সবাই বঙ্গবন্ধু হলের ২০১৮-১৯ শিক্ষাবর্ষের শিক্ষার্থী।\nঅভিযোগের বিষয়ে বক্তব্য দিতে রাজি হননি বঙ্গবন্ধু হল ছাত্রলীগের সভাপতি মেহেদী হাসান শান্ত।\nঅভিযুক্ত আলিফ নিউজবাংলাকে বলেন, ‘আমি সব পেমেন্ট করছি। যে বলছে, সে মিথ্যা কথা বলছে। আমি শুধু একটা শার্ট আর প্যান্ট কিনছি।’\nপরিসংখ্যান বিভাগের রানা বলেন, ‘ক্যাম্পাসে রাজনীতি করি, অনেক শত্রু থাকতে পারে। সেদিন আমি যা যা শপিং করছি, সবগুলোরই পেমেন্ট করা হয়েছে। যেদিন আমি সেখানে গেছি, সেদিন যে যে পেমেন্ট করছি সেগুলোর স্ক্রিনশট আমার কাছে আছে।’\nঅভিযোগের বিষয়ে শাহ নেওয়াজ পল্লবকে ফোন করা হলে তিনি ‘রং নম্বর’ বলে লাইন কেটে দেন। অভিযুক্ত অন্যদের বক্তব্য জানতে চেষ্টা করেও পাওয়া যায়নি।\nএ বিষয়ে ঢাকা বিশ্ববিদ্যালয় ছাত্রলীগের সাধারণ সম্পাদক সাদ্দাম হোসেন বলেন, ‘এ ধরনের ঘটনা যদি ঘটে থাকে, সেটি অনাকাঙ্ক্ষিত এবং দুঃখজনক। চাঁদাবাজির ঘটনায় ন্যূনতম প্রশ্রয় দেয়ার সুযোগ নেই। ঘটনার উপযুক্ত সত্যতা পেলে আমরা অবশ্যই সাংগঠনিক ব্যবস্থা নেব।’\nশিক্ষার্থীদের বিরুদ্ধে আসা অভিযোগ প্রসঙ্গে বঙ্গবন্ধু শেখ মুজিবুর রহমান হলের প্রাধ্যক্ষ অধ্যাপক ড. মো. আকরাম হোসেন বলেন, ‘এই বিষয়ে দোকানিরা আমাকে কিছু বলেননি। তারা আমাকে অভিযোগ না দিলে আমি কী করতে পারি? তারপরও আমি খোঁজ নিয়ে দেখব।’\nপ্লাস পয়েন্ট শোরুমের এক কর্মকর্তা বলেন, ‘ঘটনার পর আমরা মার্কেটের মালিক সমিতিকে সংবাদ দিই। তারা ঘটনার দুই দিন পর বিস্তারিত শোনেন। সব দোকানের সিসিটিভি ফুটেজ আমরা জমা দিয়েছি। তারা মীমাংসা করে ফেলেছেন বলে শুনেছি। আর নেতারা আমাদের এই ঘটনা ভুলে যেতে বলেছেন।\n‘সবকিছু বিবেচনায় আমরা অভিযোগ দিইনি। কারণ এটা করলে হয়তো ফের নিউ মার্কেটের মতো কোনো ঝামেলা হবে। দোকানের মালিকরা অল্প টাকার জন্য বড় ঝামেলায় জড়াতে চান না।’\nসার্বিক বিষয়ে আজিজ সুপার মার্কেট মালিক সমিতির ম্যানেজার জনি বলেন, ‘ঘটনার ব্যাপারে আমি কথা বলতে পারব না। এগুলো আমি দেখি না। ঘটনা তো ঘটেছে অনেক আগে।\n‘এ বিষয়ে আমাদের সভাপতি-সাধারণ সম্পাদকের সঙ্গে কথা বলেন, তবে তাদের একজন দেশের বাইরে, অন্যজন ঢাকার বাইরে।’\nবিষয়টি নিয়ে শাহবাগ থানার পরিদর্শক (অপারেশন) কামরুজ্জামান বলেন, ‘এ বিষয়ে ব্যবসায়ীরা আমাদের কোনো লিখিত অভিযোগ দেননি। মৌখিকভাবেও জানাননি। আমি শপিং করতে গিয়ে কয়েকজনের কাছে বিষয়টি শুনেছি।’\nশাহবাগ থানার ভারপ্রাপ্ত কর্মকর্তা (ওসি) মওদুদ হাওলাদারকে কল করে পাওয়া যায়নি।\nআব্বাসীকে গ্রেপ্তারের দাবি মুক্তিযুদ্ধ মঞ্চের\nমূল্যস্ফীতির পারদ চড়ছেই, দেড় বছরের মধ্যে সর্বোচ্চ\nজয়ার হাতে আনন্দলোক অ্যাওয়ার্ড\nThe villagers have not forgotten the grief of breaking the bridge in3months\n১৯ মে, ২০২২ ০৮:২৬\nনির্মাণের মাত্র তিন মাসের মধ্যেই মুখ থুবড়ে পড়ে কুড়িগ্রামের পূর্ব ধনীরামপুরের এই সেতু। ছবি: নিউজবাংলা\nশিক্ষার্থী নুসরাত, হামিদা আর জান্নাতীরা বলে, ‘ঈদের আগের দিন ব্রিজটি ভেঙে গিয়েছিল। আমরা অনেক আশা নিয়ে এই সেতুটি দিয়ে নদী পার হব বলে ভেবেছিলাম। কিন্তু সব আনন্দ মাটি হয়ে গেল।\nস্থানীয়দের দীর্ঘদিনের দাবি আর প্রতীক্ষার পর ৩০ লাখেরও বেশি টাকা খরচ করে নির্মিত হয়েছিল সেতুটি। কিন্তু নির্মাণের মাত্র তিন মাসের মধ্যেই মুখ থুবড়ে পড়ে এটি। ৩ বছর আগে সেতুটি যেদিন ধসে পড়ে তার পরদিনই ছিল ঈদ।\nসেতু হারানোর দুঃখে সেবারের ঈদটাই মাটি হয়ে যায় কুড়িগ্রামের ফুলবাড়ী উপজেলার বড়ভিটা ইউনিয়নের পূর্ব ধনীরামপুর গ্রামবাসীর।\nস্থানীয়দের অভিযোগ, গত তিন বছরে প্রশাসন থেকে একাধিকবার ঘটনাস্থল পরিদর্শন, এমনকি দুদুক থেকে তদন্তের কথা বলা হলেও তাদের ভোগান্তির সমাধান হয়নি। এ অবস্থায় নিজেরাই অর্থ সংগ্রহ করে ড্রামের ভেলায় খাল পারাপারের একটি উপায় বের করে নিয়েছেন তারা। কিন্তু ঝুঁকিপূর্ণ এই পারাপারে যেকোনো মুহূর্তে ঘটে যেতে পারে দুর্ঘটনা, হতে পারে প্রাণহানি।\nএ বিষয়ে প্রশাসন বলছে, বড় বাজেট না থাকায় নতুন করে সেতু নির্মাণ করা সম্ভব হচ্ছে না।\nসেতু ভেঙে যাওয়ায় গ্রামবাসী ড্রামের ভেলায় করে ঝুঁকিতে পণ্য পারাপার করছেন। ছবি: নিউজবাংলা\nফুলবাড়ীর বড়ভিটা ইউনিয়নের পূর্ব ধনীরামপুর গ্রামে গিয়ে দেখা গেছে, নদী পারাপারে স্থানীয়দের ভোগান্তির চিত্র। কয়েকটি ভাসমান প্লাস্টিকের ড্রামের ওপর বাঁশের মাচা তৈরি করে দুই পাশে দড়ি টেনে মানুষ আর মালামাল পার করা হচ্ছে। এখন পানি কম থাকায় পারাপারে সমস্যা কম হলেও বর্ষা মৌসুমে এটি অনেক ঝুঁকিপূর্ণ হয়ে যায়।\nগ্রামবাসী জানায়, বর্ষা মৌসুমে এমনও দেখা যায়- প্রচণ্ড স্রোতে ড্রামের ভেলা ভেসে যাওয়ার উপক্রম হয়েছে। স্কুল-কলেজগামী শিক্ষার্থীরাও এ সময় মারাত্মক ঝুঁকির মধ্য দিয়ে প্রতিদিন অন্তত দুই বেলা খাল পার হয়। পানিতে পড়ে যাওয়ার মতো দুর্ঘটনা প্রায়ই ঘটে সেখানে।\nনির্মাণের তিন মাসের মধ্যেই সেতুটি দেবে যাওয়ায় এর সুফল থেকে বঞ্চিত হয়েছিল গ্রামবাসী। তাদের অভিযোগ, সেতু নির্মাণে বড় অনিয়ম হলেও তদন্ত প্রতিবেদন জনসমক্ষে প্রকাশ করা হয়নি। সাজা হয়নি দায়ী ব্যক্তিদেরও।\n২০১৭-১৮ অর্থবছরে দুর্যোগ ব্যবস্থাপনা অধিদপ্তরের অধীনে ৩০ লাখ ৭৭ হাজার ৬৫৬ টাকা ব্যয়ে নির্মাণ করা হয়েছিল ৪০ ফুট দৈর্ঘের ওই সেতু। ফুলবাড়ী উপজেলা প্রকল্প বাস্তবায়ন কর্মকর্তা (পিআইও) কাজটির তদারকি করেছিলেন। আর ঠিকাদার এ টি এম দেলোয়ার হোসেন টিটু সেতুটি নির্মাণ করেন।\nগত তিন বছর ধরে অনেক দেনদরবার করেও সেতুটির বিষয়ে কোনো সমাধান পায়নি এলাকাবাসী।\nস্থানীয় কামরুল, হাসান আলী ও মজিবর রহমান জানান, নিম্নমানের কাজের ফলে সেতুটির এমন দশা হয়েছে। অথচ অফিস বলছে বন্যায় ভেঙে গেছে।\nওই এলাকার শিক্ষার্থী নুসরাত, হামিদা ও জান্নাতী বলে, ‘ঈদের আগের দিন ব্রিজটি ভেঙে গিয়েছিল। আমরা অনেক আশা নিয়ে এই সেতুটি দিয়ে নদী পার হব বলে ভেবেছিলাম। কিন্তু সব আনন্দ মাটি হয়ে গেল। আমাদের আগের মতোই কষ্ট করে খাল পারাপার করতে হচ্ছে।’\nএ বিষয়ে দায় এড়িয়ে ফুলবাড়ী উপজেলা প্রকল্প বাস্তবায়ন কর্মকর্তা সবুজ কুমার গুপ্ত বলেন, ‘ব্রিজটি বন্যার কারণে ভেঙে গেছে। স্থানীয় প্রশাসন ও দুদক থেকে তদন্ত করা হয়েছে। এ বিষয়ে আপনারা খোঁজখবর নিতে পারেন। ত্রাণ ও দুর্যোগ ব্যবস্থাপনা মন্ত্রণালয় থেকে নতুন বড় কোনো প্রকল্প প্রস্তাবনা নেয়া হলে আমরা সেই নির্দেশনা অনুযায়ী সেখানে পদক্ষেপ নেব।’\nভোগান্তির বিষয়টি নিয়ে জেলা প্রশাসক মোহাম্মদ রেজাউল করিম বলেন, ‘বিষয়টি আমার নজরে এসেছে। এ বিষয়ে স্থানীয় প্রশাসনকে আপাতত অস্থায়ী ভিত্তিতে বাঁশের সেতু নির্মাণের পরামর্শ দেয়া হয়েছে। পরে সেতু নির্মাণের বিষয়টি আমরা খতিয়ে দেখব।’


Coronavirus In West Bengal Within Last 24 Hours:6More People Effected By Coronavirus In West Bengal Within Last 24 Hours - 'কেন্দ্রীয় দল নিজেদের মতোই কাজ করছে', বাংলায় বর্তমানে করোনা আক্রান্ত ৩০০! টেস্ট ৭০৩৭ | Eisamay\n26 more people effected by coronavirus in west bengal within last 24 hours\n'কেন্দ্রীয় দল নিজেদের মতোই কাজ করছে', বাংলায় বর্তমানে করোনা আক্রান্ত ৩০০! টেস্ট ৭০৩৭\nSuman Biswas | EiSamay.Com | Updated: 22 Apr 2020, 05:40:00 PM\nমুখ্যসচিব আরও জানান, গত ২৪ ঘণ্টায় বাংলায় নতুন করে করোনা আক্রান্ত হয়েছেন ২৬ জন। ফলে বর্তমানে রাজ্যে করোনা অ্যাক্টিভের সংখ্যা ৩০০। নতুন করে আর কারও মৃত্যু হয়নি। ফলে রাজ্যে এখনও পর্যন্ত সরকারি হিসেবে করোনায় মৃত ১৫। এখন পর্যন্ত রাজ্যে টেস্টের সংখ্যা ৭০৩৭।\nকরোনা বাড়ছে, তবে ধীরে...\nকরোনা পরিস্থিতি দেখতে আসা কেন্দ্রীয় দলের সঙ্গে কোনও অসহযোগিতা করা হচ্ছে না স্পষ্টই জানিয়ে দিলেন পশ্চিমবঙ্গের মুখ্যসচিব রাজীব সিনহা।\nরাজ্যের বিরুদ্ধে কম টেস্টের অভিযোগ উড়িয়ে মুখ্যসচিব বলেন, 'এই অভিযোগ ভিত্তিহীন। যা কিট কেন্দ্র পাঠিয়েছে, তা শুরুতেই খরচ করা যেত না। রাজ্যও টেস্টের কিট জোগাড় করেছে। আর এমন নয় যে, টেস্ট হচ্ছে না বলে করোনা আক্রান্তের সংখ্যা বহু বেড়ে যাচ্ছে।'\nমুখ্যসচিব আরও জানান, রাজ্যে এখনও পর্যন্ত করোনা থেকে মুক্ত হয়ে বাড়ি ফিরেছেন ৭৯ জন।\nএই সময় ডিজিটাল ডেস্ক: করোনা পরিস্থিতি দেখতে আসা কেন্দ্রীয় দলের সঙ্গে কোনও অসহযোগিতা করা হচ্ছে না স্পষ্টই জানিয়ে দিলেন পশ্চিমবঙ্গের মুখ্যসচিব রাজীব সিনহা। তিনি বলেন, 'আমার সঙ্গে বৈঠক হয়েছে। বলেছি যেমন ওঁরা ঘুরতে চান, ঘুরিয়ে দেওয়া হবে। কিন্তু হটস্পটে গেলে প্রয়োজনীয় ব্যবস্থা নিতে হবে। আমরা বলছি না, আপনারা যাবেন না' তাঁর কথায়, 'উত্তরবঙ্গেও বলা হয়েছে ঘুরলে ঘুরবেন, কিন্তু ওনারা বলেছেন, কোথাও যাওয়ার প্রয়োজন নেই।'\nএদিন মুখ্যসচিব আরও জানান, গত ২৪ ঘণ্টায় বাংলায় নতুন করে করোনা আক্রান্ত হয়েছেন ২৬ জন। ফলে বর্তমানে রাজ্যে করোনা অ্যাক্টিভের সংখ্যা ৩০০। নতুন করে আর কারও মৃত্যু হয়নি। ফলে রাজ্যে এখনও পর্যন্ত সরকারি হিসেবে করোনায় মৃত ১৫। এখন পর্যন্ত রাজ্যে টেস্টের সংখ্যা ৭০৩৭।\nতবে, রাজ্যের বিরুদ্ধে কম টেস্টের অভিযোগ উড়িয়ে মুখ্যসচিব বলেন, 'এই অভিযোগ ভিত্তিহীন। যা কিট কেন্দ্র পাঠিয়েছে, তা শুরুতেই খরচ করা যেত না। রাজ্যও টেস্টের কিট জোগাড় করেছে। আর এমন নয় যে, টেস্ট হচ্ছে না বলে করোনা আক্রান্তের সংখ্যা বহু বেড়ে যাচ্ছে।' শেষ ২৪ ঘণ্টায় টেস্টের পরিসংখ্যান দিয়ে বলেন, 'গত ২৪ ঘণ্টায় ৮৫৫টি টেস্ট হয়েছে। কিন্তু করোনা পজিটিভ মাত্র ২৬!' মালদা নিয়েও তিনি বলেন, 'বলা হচ্ছিল, মালদা মেডিক্যাল কলেজে টেস্ট হচ্ছে না। অথচ এখন পর্যন্ত ৮৫ টেস্টে সমস্ত রিপোর্টই নেগেটিভ এসেছে।'\n'সব কিট ত্রুটিপূর্ণ বলে তুলে নিয়েছে, দিয়েছিল মাত্র ২৫০০!' বাংলাকে বদনামের অভিযোগ মমতার পরের খবর\nকলকাতায় করোনা করোনাভাইরাস within last 24 hours Coronavirus In West Bengal Within Last 24 Hours coronavirus in west bengal coronavirus corona in kolkata\nWeb Title : 26 more people effected by coronavirus in west bengal within last 24 hours


ইনজামামের বিরুদ্ধে স্বজনপ্রীতির অভিযোগ! – Holy BD24.com\nস্পোর্টস ডেস্কঃঃপাকিস্তানের প্রধান নির্বাচক ইনজামাম উল হকের বিরুদ্ধে স্বজনপ্রীতির গুরুতর অভিযোগ উঠল। সাবেক পাকিস্তান অধিনায়ক নাকি ছেলে ইবতিসামুল হককে জুনিয়র টিমে ঢোকানোর জন্য প্রভাব খাটিয়েছেন! দেশটির সাবেক ক্রিকেট মহাতারকা আবদুল কাদির স্বয়ং ইনজির বিরুদ্ধে এমন অভিযোগ এনেছেন। যা প্রকাশিত হওয়ার পর তোলপাড় শুরু হয়েছে দেশটির ক্রিকেটাঙ্গণে।\n« নেইমারকে নিয়ে এত কথা কেন : পিএসজি সভাপতি (Previous News)\n(Next News) মিতব্যয়ী হতে… »\nশচিনের ৩০ বছরের রেকর্ড ভেঙে দিল ১৫ বছরের বালিকা\nখেলাধুলা ডেস্ক : ভারতের কিংবদন্তি ব্যাটসম্যান শচিন টেন্ডুলকারের ৩০ বছরের পুরোনো এক রেকর্ড ভেঙে গেলRead More\nবাংলাদেশ প্রিমিয়ার লিগ-বিপিএলের ৭আসর আগামী ৮ ডিসেম্বর উদ্বোধন করবেন প্রধানমন্ত্রী শেখ হাসিনা\nহলিবিডি প্রতিনিধিঃ বাংলাদেশ প্রিমিয়ার লিগ-বিপিএলের ৭ম আসর শুরু হবে আগামী ৮ ডিসেম্বর। মিরপুরের শের-ই বাংলাRead More\nব্যক্তিগত কারন দেখিয়ে পদত্যাগ করতে পারেন বিসিবি সভাপতি নাজমুল হাসান পাপন!\nনিষিদ্ধের বিষয়ে মুখ খুললেন সাকিব\nসাকিবের ফোন নম্বর জুয়াড়িকে কে দিল?\nসাকিবের চাওয়াতেই ভারত সফরের আগে ‘নিষিদ্ধ’ সে – আকরাম খাঁন\n২ বছরের জন্য সাকিব নিষিদ্ধ\nসাকিবের কারণে ক্ষতির পরিমাণ জানালেন পাপন


পাক-ভারত সীমান্তে উত্তেজনা, যে কোনও মুহূর্তে পরিস্থিতির অবনতি হতে পারে !! - Ekusher Bangladesh\nHome>Internation News>পাক-ভারত সীমান্তে উত্তেজনা, যে কোনও মুহূর্তে পরিস্থিতির অবনতি হতে পারে !!\nএবার পাকিস্তান চুক্তি ভেঙে বিনা প্ররোচনায় ক্রমাগত গু’লি চালাচ্ছে। এর জেরে যে কোনও মুহূর্তে নিয়ন্ত্রণরেখায় পরিস্থিতির অবনতি হতে পারে। ভারতের সেনাপ্রধান জেনারেল বিপিন রাওয়াত গতকাল বুধবার এ মন্তব্য করেছেন। তবে সমস্ত পরিস্থিতির মোকাবিলার জন্য ভারতীয় বাহিনী প্রস্তুত বলেও অভয় দিয়েছেন তিনি।\nএদিকে ভারতের কেন্দ্রীয় সরকার গত আগস্টে ৩৭০ ধারা বাতিল করে। বিষয়টি নিয়ে পাকিস্তান আন্তর্জাতিক স্তরে জলঘোলা করে ভারতকে বিপদে ফেলার চেষ্টা করলেও তাদের সমস্ত চেষ্টা মাঠে মারা গিয়েছে। প্রায় কোনও দেশ তাদের কথা কানে তোলেনি। এর পর থেকেই নিয়ন্ত্রণরেখায় পাক সেনার সংঘর্ষবিরতি লঙ্ঘনের ঘটনা বহুগুন বেড়েছে। যার জেরে ক্রমশ চড়ছে উত্তেজনার পারদ।\nএর আগে গত মঙ্গলবার সুন্দরবেনি সেক্টরে পাকিস্তানের এলিট বর্ডার অ্যাকশন টিমের (ব্যাট) আক্রমণ প্রতিহত করেছে ভারতীয় সেনাবাহিনী। এনকাউন্টারে মৃ’ত্যু হয় পাকিস্তানি স্পেশ্যাল ফোর্স, এসএসজি-র ২ কম্যান্ডোর। অন্যদিকে, পাকসেনার গু’লিতে এক ভারতীয় জওয়ানও এদিন শহিদ হয়েছেন। পড়শি দেশের এই প্ররোচনামূলক কার্যকলাপের প্রেক্ষাপটে সেনাপ্রধানের এই দিনের মন্তব্য।\nএ ব্যাপারে সেনাপ্রধান জেনারেল রাওয়াত বলেন, ‘যে কোনও মুহূর্তে নিয়ন্ত্রণরেখার পরিস্থিতির দ্রুত অবনতি ঘটতে পারে। আমাদের প্রস্তুত থাকতে হবে।’ সূত্র : এই সময়